ai4bharat/Pralekha huggingface dataset:
ਵਣਜ ਤੇ ਉਦਯੋਗ ਮੰਤਰਾਲਾ
ਮਈ 2021 ਵਿਚ ਭਾਰਤ ਦਾ ਪ੍ਰਭਾਵਸ਼ਾਲੀ ਵਪਾਰਕ ਪ੍ਰਦਰਸ਼ਨ
ਵਣਜ ਸਕੱਤਰ ਡਾ: ਅਨੂਪ ਵਧਾਵਨ ਨੇ ਅੱਜ ਕਿਹਾ ਕਿ ਮਈ 2021 ਵਿਚ ਵਪਾਰਕ ਬਰਾਮਦ ਦੇ ਆਰਜ਼ੀ ਅੰਕੜਿਆਂ ਨਾਲ ਮਈ 2020 ਦੇ ਪੱਧਰ ਨਾਲੋਂ 67.39 ਪ੍ਰਤੀਸ਼ਤ ਅਤੇ ਮਈ 2019 ਦੇ ਪੱਧਰ ਨਾਲੋਂ 7.93 ਪ੍ਰਤੀਸ਼ਤ ਦਾ ਮਹੱਤਵਪੂਰਣ ਵਾਧਾ ਦਰਸਾਉਣ ਨਾਲ ਭਾਰਤ ਦੀ ਬਰਾਮਦ ਕਾਰਗੁਜ਼ਾਰੀ ਪ੍ਰਭਾਵਸ਼ਾਲੀ ਰਹੀ ਹੈ। ਮੀਡੀਆ ਨਾਲ ਗੱਲਬਾਤ ਕਰਦਿਆਂ ਉਨ੍ਹਾਂ ਕਿਹਾ ਕਿ ਮਈ 2021 ਵਿਚ ਪੀਓਐਲ ਅਤੇ ਰਤਨਾਂ ਤੇ ਗਹਿਣਿਆਂ ਨੂੰ ਛੱਡ ਕੇ ਵਪਾਰਕ ਬਰਮਦ 45.96 ਪ੍ਰਤੀਸ਼ਤ ਤੱਕ ਵਧੀ ਹੈ ਜੋ 2020-21 ਦੇ ਉਸੇ ਅਰਸੇ ਤੋਂ ਉਪਰ ਹੈ ਅਤੇ 2019-20 ਦੇ ਉਸੇ ਹੈ ਅਰਸੇ ਦੇ ਮੁਕਾਬਲੇ 11.51 ਪ੍ਰਤੀਸ਼ਤ ਤੋਂ ਵੱਧ ਹੈ।
ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ ਮੁਕਾਬਲੇ ਮਈ 2021 ਦੇ ਦੌਰਾਨ ਵਪਾਰਕ ਦਰਾਮਦ ਵਿੱਚ 68.54% ਦਾ ਸਕਾਰਾਤਮਕ ਵਾਧਾ ਦਰਜ ਕੀਤਾ ਗਿਆ ਸੀ। ਮਈ 2019 ਦੇ ਮੁਕਾਬਲੇ ਮਈ 2021 ਦੇ ਦੌਰਾਨ ਦਰਾਮਦ  17.47% ਘੱਟ ਗਈ ਹੈ।
ਸੇਵਾ ਦੀ ਬਰਾਮਦ ਦਾ ਮਈ 2021ਲਈ 17.85 ਬਿਲੀਅਨ ਅਮਰੀਕੀ ਡਾਲਰ ਦਾ ਅਨੁਮਾਨ ਲਗਾਇਆ ਗਿਆ ਹੈ, ਜੋ ਮਈ 2020 ਦੇ ਮੁਕਾਬਲੇ 6.44 ਪ੍ਰਤੀਸ਼ਤ ਦੀ ਸਕਾਰਾਤਮਕ ਵਾਧਾ ਦਰਜ਼ ਕਰਦਾ ਹੈ। ਮਈ 2021ਲਈ ਸੇਵਾਵਾਂ ਦੀ ਦਰਾਮਦ ਦਾ ਅਨੁਮਾਨਿਤ ਮੁੱਲ 9.97 ਅਰਬ ਡਾਲਰ ਹੈ ਜੋ 20 ਮਈ 2020 ਨੂੰ 0.30% ਦਾ ਸਕਾਰਾਤਮਕ ਵਾਧਾ ਦਰਜ਼ ਕਰਦਾ ਹੈ। ਜਦੋਂ ਕਿ, ਮਈ 2021ਲਈ ਨੈੱਟ ਆਫ ਸਰਵਿਸਿਜ਼ ਐਕਸਪੋਰਟ ਦਾ ਅਨੁਮਾਨਿਤ ਮੁੱਲ 7.88 ਬਿਲੀਅਨ ਅਮਰੀਕੀ ਡਾਲਰ ਹੈ ਜੋ ਮਈ 2020 ਵਿੱਚ 15.39 ਪ੍ਰਤੀਸ਼ਤ ਦੇ ਸਕਾਰਾਤਮਕ ਵਾਧੇ ਨੂੰ ਦਰਜ ਕਰਦਾ ਹੈ।
ਵਸਤਾਂ ਦੇ ਅਨੁਸਾਰ ਵਿਕਾਸ ਦੇ ਰੁਝਾਨ
ਜਿਹੜੀਆਂ ਵਸਤੂਆਂ/ਵਸਤੂ ਸਮੂਹਾਂ ਨੇ ਮਈ 2021 ਤੋਂ ਵੀਜ਼ਾ-ਵਿਜ਼ ਮਈ 2020 ਦੌਰਾਨ ਸਕਾਰਾਤਮਕ ਵਾਧਾ ਦਰਜ ਕੀਤਾ ਹੈ, ਉਨ੍ਹਾਂ ਵਿੱਚ ਹੋਰ ਸੀਰੀਲਜ਼ , ਜੂਟ ਨਿਰਮਾਣ, ਜਿਸ ਵਿੱਚ ਫਲੋਰ ਕਵਰਿੰਗ ਸ਼ਾਮਲ ਹੈ, , ਪੈਟਰੋਲੀਅਮ ਉਤਪਾਦ , ਹਸਤਸ਼ਿਲਪ ਵਸਤਾਂ, ਜਿਨ੍ਹਾਂ ਵਿੱਚ ਹੱਥ ਨਾਲ ਬੁਣੇ ਗਲੀਚੇ ਸ਼ਾਮਲ ਨਹੀਂ ਹਨ,, ਰਤਨ ਅਤੇ ਗਹਿਣੇ , ਚਮੜਾ ਅਤੇ ਚਮੜਾ ਨਿਰਮਾਣ , ਮਨੁੱਖ ਵੱਲੋਂ ਬਣਾਇਆ ਗਿਆ ਧਾਗਾ/ ਫੈਬਰਿਕਸ/ ਮੇਡ-ਅਪਸ, , ਮੀਟ, ਡੇਅਰੀ ਅਤੇ ਪੋਲਟਰੀ ਪ੍ਰੋਡਕਟਸ  ਕਾਟਨ ਯਾਰਨ/ਫੈਬ੍ਰਿਕਸ, ਮੇਡ ਅਪਸ, ਹੈਂਡ ਲੂਮ ਪ੍ਰੋਡਕਟਸ , ਸਾਰੇ ਟੈਕਸਟਾਈਲਾਂ ਦੇ ਆਰਐਮਜੀ, , ਕਾਰਪੇਟ , ਇਲੈਕਟ੍ਰੋਨਿਕ ਗੁਡਜ਼ , ਸੇਰਾਮਿਕ ਉਤਪਾਦ ਅਤੇ ਕੱਚ ਦਾ ਸਾਮਾਨ  , ਮਾਈਕਾ, ਕੋਲਾ ਅਤੇ ਹੋਰ ਧਾਤਾਂ ਤੇ ਪ੍ਰੋਸੈਸਡ ਖਣਿਜਾਂ ਸਮੇਤ ਖਣਿਜ  , ਸੀਰੀਲਜ ਦੀਆਂ ਤਿਆਰੀਆਂ ਅਤੇ ਫੁਟਕਲ ਪ੍ਰੋਸੈਸਡ ਵਸਤਾਂ , ਇੰਜੀਨੀਅਰਿੰਗ ਗੁਡਜ , ਕਾਜੂ , ਸਮੁਦਰੀ ਉਤਪਾਦ ,ਆਇਰਨ ਓਰ , ਪਲਾਸਟਿਕ ਅਤੇ ਲਿਨੋਲੀਅਮ , ਜੈਵਿਕ ਅਤੇ ਗੈਰ ਜੈਵਿਕ ਰਸਾਇਣ , ਤੰਬਾਕੂ , ਚਾਵਲ , ਖਾਣ ਵਾਲੇ ਤੇਲ , ਮਸਾਲੇ  ਅਤੇ ਕਾਫੀ  ਸ਼ਾਮਲ ਹਨ।
ਲੋਹੇ ਦੀ ਧਾਤ  ਦੀ ਬਰਾਮਦ 2020-2021 ਦੇ ਪੂਰੇ ਸਾਲ ਦੌਰਾਨ ਅਤੇ 2021-22 ਦੇ ਪਹਿਲੇ ਦੋ ਮਹੀਨਿਆਂ ਤੋਂ ਨਿਰੰਤਰ ਵਧ ਰਹੀ ਹੈ। ਚੌਲਾਂ ਦੀ ਬਰਾਮਦ ਅਪ੍ਰੈਲ 2020 ਦੇ ਮਹੀਨੇ ਨੂੰ ਛੱਡ ਕੇ 2020-2021, ਅਪ੍ਰੈਲ 2021 ਅਤੇ ਮਈ 2021 ਦੌਰਾਨ ਲਗਾਤਾਰ ਵੱਧ ਰਹੀ ਹੈ। ਸੀਰੀਲ ਦੀਆਂ ਤਿਆਰੀਆਂ ਅਤੇ ਫੁੱਟਕਲ ਪ੍ਰੋਸੈੱਸਡ ਆਈਟਮਾਂ, ਹੋਰ ਅਨਾਜ ਅਤੇ ਖਾਣ ਵਾਲੇ ਤੇਲਾਂ ਦੀ ਬਰਾਮਦ ਜੂਨ 2020 ਤੋਂ ਨਿਰੰਤਰ ਵਧ ਰਹੀ ਹੈ। ਜੂਟ ਦੀਆਂ ਚੀਜਾਂ ਦਾ ਨਿਰਮਾਣ, ਜਿਨ੍ਹਾਂ ਵਿੱਚ ਫਲੋਰ ਕਵਰਿੰਗ ਅਤੇ ਗਲੀਚਿਆਂ ਦਾ ਨਿਰਮਾਣ ਵੀ ਸ਼ਾਮਲ ਹੈ, ਦੀ ਬਰਾਮਦ ਵੀ ਜੁਲਾਈ 2020 ਤੋਂ ਨਿਰੰਤਰ ਵਧ ਰਹੀ ਹੈ। ਹੱਥ ਨਾਲ ਬਣੀ ਕਾਰਪੇਟ, ਸੂਤੀ ਯਾਰਨ / ਫੈਬਰਿਕਸ/ ਮੇਡ ਅਪਸ, ਹੈਂਡ ਲੂਮ ਉਤਪਾਦਾਂ ਆਦਿ, ਸੇਰਾਮਿਕ ਤੇ ਅਤੇ ਸ਼ੀਸ਼ੇ ਦੇ ਬਣੇ ਉਤਪਾਦਾਂ, ਮਸਾਲਿਆਂ ਅਤੇ 'ਹੋਰ' ਸ਼੍ਰੇਣੀਆਂ ਦੀਆਂ ਬਰਾਮਦਾਂ ਸਤੰਬਰ 2020 ਤੋਂ ਨਿਰੰਤਰ ਵੱਧ ਰਹੀਆਂ ਹਨ। ਮਾਈਕਾ, ਕੋਲਾ ਅਤੇ ਹੋਰ ਧਾਤਾਂ, ਖਣਿਜਾਂ, ਜਿਨ੍ਹਾਂ ਵਿੱਚ ਪ੍ਰੋਸੈੱਸਡ ਖਣਿਜ ਵੀ ਸ਼ਾਮਲ ਹਨ, ਦੀ ਬਰਾਮਦ ਵੀ ਅਕਤੂਬਰ 2020 ਤੋਂ ਨਿਰੰਤਰ ਵੱਧ ਰਹੀ ਹੈ।
ਚਮੜੇ ਅਤੇ ਚਮੜੇ ਦੇ ਉਤਪਾਦ, ਮਨੁੱਖ ਵੱਲੋਂ ਬਣਾਏ ਧਾਗੇ / ਫੈਬਰਿਕਸ/ ਮੇਡ -ਅਪਸ, ਅਤੇ ਸਮੁਦਰੀ ਉਤਪਾਦ, ਜੋ ਕਿ ਮਹਾਮਾਰੀ  ਦੌਰਾਨ ਨਕਾਰਾਤਮਕ ਤਰੱਕੀ ਦਰਸਾਉਂਦੇ ਰਹੇ ਸਨ, ਨੇ ਮਾਰਚ 2021 ਤੋਂ ਵਧਣਾ ਸ਼ੁਰੂ ਕੀਤਾ ਹੈ।ਨੋਟ: ਆਰਬੀਆਈ ਵੱਲੋਂ ਜਾਰੀ ਕੀਤੇ ਗਏ ਸੇਵਾ ਸੈਕਟਰ ਲਈ ਨਵੀਨਤਮ ਅੰਕੜਾ ਅਪ੍ਰੈਲ 2021 ਦਾ ਹੈ। ਮਈ 2021 ਦਾ ਅੰਕੜਾ ਇਕ ਅਨੁਮਾਨ ਹੈ, ਜੋ ਆਰ ਬੀ ਆਈ ਦੀਆਂ ਬਾਅਦ ਦੀਆਂ ਰਿਲੀਜਾਂ ਨਾਲ ਸੋਧਿਆ ਜਾ ਸਕਦਾ ਹੈ।
--------------------------------
ਵਾਈਬੀ / ਐੱਸ
(Visitor Counter : 121
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਅਤੇ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਮਹਾਮਹਿਮ ਸ਼ੇਖ਼ ਹਸੀਨਾ ਦਰਮਿਆਨ ਫ਼ੋਨ ’ਤੇ ਗੱਲਬਾਤ ਹੋਈ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਬੰਗਲਾਦੇਸ਼ ਦੀ ਪ੍ਰਧਾਨ ਮੰਤਰੀ ਮਹਾਮਹਿਮ ਸ਼ੇਖ਼ ਹਸੀਨਾ ਨਾਲ ਅੱਜ ਫ਼ੋਨ ’ਤੇ ਗੱਲਬਾਤ ਕੀਤੀ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਭਾਰਤ ਦੀ ਜਨਤਾ ਅਤੇ ਖੁਦ ਆਪਣੇ ਵੱਲੋਂ ਪ੍ਰਧਾਨ ਮੰਤਰੀ ਸ਼ੇਖ਼ ਹਸੀਨਾ ਤੇ ਬੰਗਲਾਦੇਸ਼ ਦੀ ਜਨਤਾ ਨੂੰ ਰਮਜ਼ਾਨ ਦੇ ਪਵਿੱਤਰ ਮਹੀਨੇ ਮੌਕੇ ਸ਼ੁਭਕਾਮਨਾਵਾਂ ਭੇਟ ਕੀਤੀਆਂ।
ਦੋਵੇਂ ਆਗੂਆਂ ਨੇ ਕੋਵਿਡ–19 ਮਹਾਮਾਰੀ ਦੇ ਚਲਦਿਆਂ ਖੇਤਰੀ ਸਥਿਤੀ ਬਾਰੇ ਵਿਚਾਰ–ਵਟਾਂਦਰਾ ਕੀਤਾ ਤੇ ਆਪੋ–ਆਪਣੇ ਦੇਸ਼ ਵਿੱਚ ਇਸ ਦੇ ਪ੍ਰਭਾਵ ਘਟਾਉਣ ਲਈ ਚੁੱਕੇ ਕਦਮਾਂ ਬਾਰੇ ਇੱਕ–ਦੂਜੇ ਨੂੰ ਜਾਣਕਾਰੀ ਦਿੱਤੀ।
ਦੋਵੇਂ ਆਗੂਆਂ ਨੇ ਸਾਰਕ  ਦੇਸ਼ਾਂ ਦੇ ਆਗੂਆਂ ਵਿਚਾਲੇ 15 ਮਾਰਚ ਨੂੰ ਹੋਈ ਸਹਿਮਤੀ ਮੁਤਾਬਕ ਵਿਸ਼ੇਸ਼ ਪ੍ਰਬੰਧ ਲਾਗੂ ਕਰਨ ਬਾਰੇ ਪ੍ਰਗਤੀ ਉੱਤੇ ਖੁਸ਼ੀ ਪ੍ਰਗਟਾਈ। ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਸਾਰਕ ਕੋਵਿਡ–19 ਐਮਰਜੈਂਸੀ ਫ਼ੰਡ ਵਿੱਚ 15 ਲੱਖ ਅਮਰੀਕੀ ਡਾਲਰ ਦੇ ਅੰਸ਼ਦਾਨ ਲਈ ਪ੍ਰਧਾਨ ਮੰਤਰੀ ਸ਼ੇਖ਼ ਹਸੀਨਾ ਦਾ ਧੰਨਵਾਦ ਕੀਤਾ।
ਪ੍ਰਧਾਨ ਮੰਤਰੀ ਸ਼ੇਖ਼ ਹਸੀਨਾ ਨੇ ਇਸ ਖੇਤਰ ਵਿੱਚ ਕੋਵਿਡ–19 ਦਾ ਮੁਕਾਬਲਾ ਕਰਨ ਦੇ ਯਤਨਾਂ ’ਚ ਤਾਲਮੇਲ ਦੀ ਅਗਵਾਈ ਸੰਭਾਲਣ ਅਤੇ ਬੰਗਲਾਦੇਸ਼ ਨੂੰ ਸਹਾਇਤਾ ਸਪਲਾਈ ਕਰਨ ਲਈ, ਮੈਡੀਕਲ ਸਪਲਾਈਜ਼ ਤੇ ਸਮਰੱਥਾ ਨਿਰਮਾਣ ਦੋਵੇਂ ਮੱਦਾਂ ਵਿੱਚ, ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਦਾ ਧੰਨਵਾਦ ਕੀਤਾ।
ਦੋਵੇਂ ਆਗੂਆਂ ਨੇ ਸੜਕ, ਰੇਲ, ਦੇਸ਼ ਦੇ ਜਲ–ਮਾਰਗਾਂ ਤੇ ਹਵਾਈ ਰੂਟਾਂ ਰਾਹੀਂ ਸਰਹੱਦ ਪਾਰ ਜ਼ਰੂਰੀ ਵਸਤਾਂ ਦੀ ਸਪਲਾਈ ਜਾਰੀ ਰੱਖਣ ਉੱਤੇ ਤਸੱਲੀ ਪ੍ਰਗਟਾਈ। ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਇਤਿਹਾਸ, ਸਭਿਆਚਾਰ, ਭਾਸ਼ਾ ਤੇ ਭਾਈਚਾਰਕ ਸਬੰਧਾਂ ਦੀਆਂ ਸਾਂਝੀਆਂ ਤੰਦਾਂ ਨੂੰ ਚੇਤੇ ਕਰਦਿਆਂ ਦੁਵੱਲੇ ਸਬੰਧਾਂ ਦੀ ਮੌਜੂਦਾ ਸ਼ਾਨਦਾਰ ਸਥਿਤੀ ਉੱਤੇ ਤਸੱਲੀ ਪ੍ਰਗਟਾਈ ਅਤੇ ਕੋਵਿਡ–19 ਦਾ ਫੈਲਣਾ ਰੋਕਣ ਤੇ ਵਿਸ਼ਵ–ਪੱਧਰੀ ਮਹਾਮਾਰੀ ਦਾ ਆਰਥਿਕ ਅਸਰ ਘਟਾਉਣ ਵਿੱਚ ਬੰਗਲਾਦੇਸ਼ ਦੀ ਮਦਦ ਲਈ ਭਾਰਤ ਦੇ ਸਦਾ ਤਿਆਰ ਰਹਿਣ ਦਾ ਭਰੋਸਾ ਦਿਵਾਇਆ।
ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਨੇ ਪ੍ਰਧਾਨ ਮੰਤਰੀ ਸ਼ੇਖ਼ ਹਸੀਨਾ ਅਤੇ ਇਸ ਇਤਿਹਾਸਿਕ ‘ਮੁਜੀਬ ਬਰਸ਼ੋ’ ਵਿੱਚ ਬੰਗਲਾਦੇਸ਼ ਦੀ ਦੋਸਤਾਨਾ ਜਨਤਾ ਦੀ ਚੰਗੀ ਸਿਹਤ ਤੇ ਸਲਾਮਤੀ ਲਈ ਸ਼ੁਭਕਾਮਨਾਵਾਂ ਦਿੱਤੀਆਂ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਟੈਲੀ ਲਾਅ: ਅਣਪਹੁੰਚਿਆਂ ਤੱਕ ਪਹੁੰਚ
ਨਿਆਂ ਵਿਭਾਗ ਦੇ ਟੈਲੀ-ਲਾਅ ਪ੍ਰੋਗਰਾਮ ਨੇ ਕਾਮਨ ਸਰਵਿਸ ਸੈਂਟਰਾਂ  ਦੇ ਸਹਿਯੋਗ ਨਾਲ ਮੁਕੱਦਮੇਬਾਜ਼ੀ ਤੋਂ ਪਹਿਲਾਂ ਸਲਾਹ ਤੱਕ ਪਹੁੰਚ ਵਿੱਚ ਕ੍ਰਾਂਤੀ ਲਿਆ ਦਿੱਤੀ ਹੈ ਅਤੇ ਮੁਫਤ ਕਾਨੂੰਨੀ ਸਲਾਹ ਦੇ ਨਾਲ ਦੇਸ਼ ਭਰ ਵਿੱਚ 46 ਲੱਖ ਤੋਂ ਵੱਧ ਲਾਭਪਾਤਰੀਆਂ ਨੂੰ ਸ਼ਕਤੀ ਪ੍ਰਦਾਨ ਕੀਤੀ ਹੈ।
ਟੈਲੀ-ਲਾਅ ਬਾਰੇ: ਮੁਕੱਦਮੇਬਾਜ਼ੀ ਤੋਂ ਪਹਿਲਾਂ ਦੇ ਪੜਾਅ 'ਤੇ ਕਾਨੂੰਨੀ ਸਲਾਹ ਅਤੇ ਮਸ਼ਵਰੇ ਲੈਣ ਲਈ ਅਣਪਹੁੰਚਿਆਂ ਤੱਕ ਪਹੁੰਚ ਦੀ ਇੱਕ ਈ-ਇੰਟਰਫੇਸ ਵਿਧੀ ਹੈ। ਇਹ ਪੰਚਾਇਤ ਪੱਧਰ 'ਤੇ ਸਥਿਤ ਕਾਮਨ ਸਰਵਿਸ ਸੈਂਟਰਾਂ  'ਤੇ ਉਪਲਬਧ ਵੀਡੀਓ ਕਾਨਫਰੰਸਿੰਗ/ਟੈਲੀਫੋਨਿਕ ਸੁਵਿਧਾਵਾਂ ਰਾਹੀਂ ਪੈਨਲ ਦੇ ਵਕੀਲਾਂ ਨਾਲ ਕਾਨੂੰਨੀ ਸਹਾਇਤਾ ਦੀ ਲੋੜ ਵਾਲੇ ਲੋੜਵੰਦਾਂ ਅਤੇ ਹਾਸ਼ੀਏ 'ਤੇ ਰਹਿ ਰਹੇ ਲੋਕਾਂ ਨੂੰ ਜੋੜਦਾ ਹੈ। 2017 ਵਿੱਚ ਸ਼ੁਰੂ ਕੀਤੀ ਗਈ, ਟੈਲੀ-ਲਾਅ ਸੇਵਾ ਹੁਣ ਟੈਲੀ-ਲਾਅ ਮੋਬਾਈਲ ਐਪ  ਰਾਹੀਂ ਸਿੱਧੀ ਪਹੁੰਚਯੋਗ ਹੈ।
ਰੱਖਿਆ ਮੰਤਰਾਲਾ
ਸਿੰਗਾਪੁਰ ਹਥਿਆਰਬੰਦ ਬਲਾਂ ਦੇ ਨਾਲ ਸੰਯੁਕਤ ਅਭਿਯਾਸ ਅਗਨੀ ਜੋਧੇ ਦੇਵਲਾਲੀ  ਵਿੱਚ ਸੰਪੰਨ
ਸਿੰਗਾਪੁਰ ਸੈਨਾ ਅਤੇ ਭਾਰਤੀ ਸੈਨਾ ਦੇ ਦਰਮਿਆਨ ਇੱਕ ਦੁਵੱਲੇ ਅਭਿਆਸ ਅਗਨੀ ਜੋਧਿਆਂ ਦਾ 12ਵਾਂ ਸੰਸਕਰਣ, ਜੋ ਮਿਤੀ 13 ਨਵੰਬਰ, 2022 ਨੂੰ ਫੀਲਡ ਫਾਇਰਿੰਗ ਰੇਂਜ, ਦੇਵਲਾਲੀ  ਵਿੱਚ ਸ਼ੁਰੂ ਹੋਇਆ ਸੀ, ਮਿਤੀ 30 ਨਵੰਬਰ, 2022 ਨੂੰ ਸੰਪੰਨ ਹੋਇਆ। ਅਭਿਯਾਸ ਅਗਨੀ ਜੋਧਿਆਂ ਦੇ ਤਹਿਤ ਦੋਹਾਂ ਦੇਸ਼ਾਂ ਦੇ ਸੈਨਾ ਬਲਾਂ ਨੇ ਸੰਯੁਕਤ ਰੂਪ ਨਾਲ ਫਾਇਰਪਾਵਰ ਦਾ ਪ੍ਰਦਰਸ਼ਨ ਅਤੇ ਨਿਸ਼ਪਾਦਨ ਕੀਤਾ ਅਤੇ ਇਸ ਅਭਿਯਾਸ ਵਿੱਚ ਦੋਹਾਂ ਸੈਨਾਵਾਂ ਦੀ ਆਰਟੀਲਰੀ ਸ਼ਾਖਾ ਦੁਆਰਾ ਨਵੀਂ ਪੀੜ੍ਹੀ ਦੇ ਉਪਕਰਨਾਂ ਦਾ ਉਪਯੋਗ ਕੀਤਾ ਗਿਆ।
ਇਸ ਅਭਿਯਾਸ ਵਿੱਚ ਸੰਯੁਕਤ ਯੋਜਨਾ ਬਣਾਉਣ ਦੇ ਤਹਿਤ ਸੰਯੁਕਤ ਰੂਪ ਨਾਲ ਕੰਪਿਊਟਰ ਵਾਰਗੇਮ ਵਿੱਚ ਦੋਹਾਂ ਪੱਖਾਂ ਨੇ ਭਾਗੀਦਾਰੀ ਕੀਤੀ। ਦੋਹਾਂ ਪੱਖਾਂ ਨੇ ਸੰਯੁਕਤ ਟ੍ਰੇਨਿੰਗ ਪੜਾਅ ਦੇ ਤਹਿਤ ਆਲਾ ਟੈਕਨੋਲੋਜੀ ਅਤੇ ਆਰਟੀਲਰੀ ਆਬਜਰਵੇਸ਼ਨ ਸਿਮੁਲੇਟਰ ਦਾ ਉਪਯੋਗ ਕੀਤਾ। ਆਰਟੀਲਰੀ ਵਿੱਚ ਆਧੁਨਿਕ ਰੁਝਾਂਨਾਂ ਅਤੇ ਬਿਹਤਰ ਆਰਟੀਲਰੀ ਯੋਜਨਾ ਪ੍ਰਕਿਰਿਆ ਦੇ ਵਿਸ਼ੇ ’ਤੇ ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਮਾਹਰ ਅਕੈਡਮੀ ਚਰਚਾ ਆਯੋਜਿਤ ਕੀਤੀ ਗਈ। ਅਭਿਯਾਸ ਦੇ ਅੰਤਿਮ ਚਰਣ ਦੇ ਦੌਰਾਨ ਸਵਦੇਸ਼ੀ ਰੂਪ ਨਾਲ ਨਿਰਮਿਤ ਆਰਟੀਲਰੀ ਗਨ ਅਤੇ ਹਾਵਿਟਜ਼ਰ ਤੋਪਾਂ ਨੇ ਵੀ ਹਿੱਸਾ ਲਿਆ।
ਇਸ ਅਭਿਯਾਸ ਨੇ ਡ੍ਰਿਲਸ ਅਤੇ ਪ੍ਰਕਿਰਿਆਵਾਂ ਦੀ ਆਪਸੀ ਸਮਝ ਨੂੰ ਵਧਾਉਣ ਅਤੇ ਦੋਵਾਂ ਸੈਨਾ ਦੇ ਦਰਮਿਆਨ ਪਰਸਪਰ ਬਿਹਤਰ ਕਰਨ ਵਿੱਚ ਯੋਗਦਾਨ ਪਾਇਆ। ਸਮਾਪਤੀ ਸਮਾਰੋਹ ਵਿੱਚ ਭਾਰਤ ਵਿੱਚ ਸਿੰਗਾਪੁਰ ਦੇ ਹਾਈ ਕਮਿਸ਼ਨਰ ਸ਼੍ਰੀ ਵੋਂਗ ਵਾਈ ਕੁਏਨ ਅਤੇ ਲੈਫਟੀਨੈਂਟ ਜਨਰਲ ਐੱਸ ਹਰੀਮੋਹਨ ਅਈਅਰ, ਕਮਾਂਡੈਂਟ ਸਕੂਲ ਆਵ੍ ਆਰਟੀਲਰੀ, ਸਿੰਗਾਪੁਰ ਦੇ ਹੋਰ ਪਤਵੰਤੇ ਅਤੇ ਦੋਹਾਂ ਸੇਵਾਵਾਂ ਦੇ ਸੇਵਾ ਕਰ ਰਹੇ ਅਧਿਕਾਰੀਆਂ ਨੇ ਹਿੱਸਿਆ ਲਿਆ।
ਰੱਖਿਆ ਮੰਤਰਾਲਾ
ਮਿਜ਼ਾਈਲ ਪਾਰਕ ‘ਅਗਨੀਪ੍ਰਸਥ’ ਆਈਐੱਨਐੱਸ ਕਲਿੰਗ ਵਿਖੇ ਸਥਾਪਿਤ ਕੀਤਾ ਜਾਵੇਗਾ
ਆਈਐੱਨਐੱਸ ਕਲਿੰਗ ਵਿਖੇ ਮਿਜ਼ਾਈਲ ਪਾਰਕ 'ਅਗਨੀਪ੍ਰਸਥ’ ਦਾ ਨੀਂਹ ਪੱਥਰ 28 ਮਈ 2020 ਨੂੰ ਕਮੋਡੋਰ ਰਾਜੇਸ਼ ਦੇਬਨਾਥ, ਕਮਾਂਡਿੰਗ ਅਫਸਰ ਵੱਲੋਂ ਵਾਈਸ ਐਡਮਿਰਲ ਅਤੁਲ ਕੁਮਾਰ ਜੈਨ, ਪੀਵੀਐੱਸਐੱਮ, ਏਵੀਐੱਸਐੱਮ, ਵੀਐੱਸਐੱਮ,ਐਫਓਸੀ-ਇਨ-ਸੀ  ਦੀ ਮੌਜੂਦਗੀ ਵਿੱਚ ਰਖਿਆ ਗਿਆ।
ਮਿਜ਼ਾਈਲ ਪਾਰਕ 'ਅਗਨੀਪ੍ਰਸਥ' ਦਾ ਨਿਰਮਾਣ ਇੱਕ ਵਾਰ ਮੁਕੰਮਲ ਹੋਣ ਜਾਣ ਤੋਂ ਬਾਅਦ ਇਸ ਨੂੰ ਆਈਐੱਨਐੱਸ ਕਲਿੰਗ ਦੇ ਸਾਰੇ ਅਧਿਕਾਰੀਆਂ, ਮਲਾਹਾਂ ਤੇ ਸਹਾਇਕ ਕਰਮਚਾਰੀਆਂ ਨੂੰ ਸਮਰਪਿਤ ਕਰ ਦਿੱਤਾ ਜਾਵੇਗਾ, ਜਿਨ੍ਹਾਂ ਨੇ 1981 ਵਿੱਚ ਇਸਦੀ ਸਥਾਪਨਾ ਤੋਂ ਬਾਅਦ ਈਐੱਨਸੀ ਦੇ ਇਸ ਪ੍ਰਮੁੱਖ ਅਪ੍ਰੇਸ਼ਨ ਸਹਿਯੋਗੀ ਬੇਸ ਵਿੱਚ ਸੇਵਾਵਾਂ ਪ੍ਰਦਾਨ ਕੀਤੀਆਂ ਹਨ। ਪਾਰਕ 2018-19 ਲਈ ਆਈਐੱਨਐੱਸ ਨੂੰ ਪ੍ਰਦਾਨ ਕੀਤੇ ਗਏ ਪ੍ਰਤਿਸ਼ਠਿਤ ਯੂਨਿਟ ਸ਼ਲਾਘਾ ਪੱਤਰ ਦੇ ਅਵਾਰਡ ਦੀ ਯਾਦ ਵੀ ਦਿਵਾਏਗਾ।
‘ਅਗਨੀਪ੍ਰਸਥ' ਦਾ ਉਦੇਸ਼ 1981 ਤੋਂ ਲੈ ਕੇ ਅੱਜ ਤੱਕ ਆਈਐੱਨਐੱਸ ਕਲਿੰਗ ਦੇ ਮਿਜ਼ਾਈਲ ਇਤਿਹਾਸ ਦੀ ਝਲਕ ਦਿਖਾਉਣਾ ਹੈ। ਮਿਜ਼ਾਈਲ ਪਾਰਕ ਦੀ ਸਥਾਪਨਾ ਮਿਜ਼ਾਈਲਾਂ ਅਤੇ ਜ਼ਮੀਨੀ ਸਹਾਇਕ ਉਪਕਰਣਾਂ  ਨਾਲ ਕੀਤੀ ਗਈ ਹੈ, ਜੋ ਯੂਨਿਟ ਦੁਆਰਾ ਪ੍ਰਬੰਧਿਤ ਮਿਜ਼ਾਈਲਾਂ ਦੇ ਵਿਕਾਸ ਨੂੰ ਦਰਸਾਉਂਦੀ ਹੈ। ਇਨ੍ਹਾਂ ਪ੍ਰਦਰਸ਼ਨੀਆਂ ਨੂੰ ਕਬਾੜ  ਅਤੇ ਇਸਤੇਮਾਲ ਵਿੱਚ ਨਾ ਆਉਣ ਵਾਲੀਆਂ ਪੁਰਾਣੀਆਂ ਵਸਤਾਂ ਨਾਲ ਬਣਾਇਆ ਗਿਆ ਹੈ, ਜਿਨ੍ਹਾਂ ਨੂੰ ਅੰਦਰੂਨੀ ਤੌਰ ‘ਤੇ ਮੁੜ ਤੋਂ ਨਿਰਮਿਤ ਕੀਤਾ ਜਾ ਰਿਹਾ ਹੈ। ਇਸ ਦਾ ਮੁੱਖ ਆਕਰਸ਼ਣ ਪੀ -70 'ਐਮੇਟਿਸਟ' ਹੈ, ਜੋ ਇੱਕ ਪੁਰਾਣੇ 'ਚੱਕਰ'  ਦੇ ਅਸਲਾ ਭੰਡਾਰ ਤੋਂ ਪਾਣੀ ਵਿੱਚ ਸਥਾਪਿਤ ਕੀਤੀ ਗਈ ਜਹਾਜ਼ ਨੂੰ ਫੁੰਡਣ ਵਾਲੀ  ਮਿਜ਼ਾਈਲ ਹੈ। ਇਹ ਮਿਜ਼ਾਈਲ 1988-91 ਦੌਰਾਨ ਭਾਰਤੀ ਜਲ ਸੈਨਾ  ਦੀ ਸੇਵਾ ਵਿੱਚ ਸੀ।
'ਅਗਨੀਪ੍ਰਸਥ' ਸਕੂਲੀ ਬੱਚਿਆਂ ਤੋਂ ਲੈ ਕੇ ਜਲ ਸੈਨਾ ਦੇ ਕਰਮਚਾਰੀਆਂ ਤੇ ਉਨ੍ਹਾਂ ਦੇ ਪਰਿਵਾਰਾਂ ਲਈ ਮਿਜ਼ਾਈਲਾਂ ਅਤੇ ਸਬੰਧਿਤ ਟੈਕਨੋਲੋਜੀਆਂ ਬਾਰੇ ਜਿਗਿਆਸੂ ਦਿਮਾਗ ਦੀ ਉਤਸੁਕਤਾ ਅਤੇ ਪ੍ਰੇਰਣਾ ਲਈ ਇੱਕ ਵੰਨ -ਸਟਾਪ ਕਾਰਜ ਖੇਤਰ  ਪ੍ਰਦਾਨ ਕਰੇਗਾ। ਇਸ ਦਾ ਉਦੇਸ਼ ਯੂਨਿਟ ਦੀ ਭੂਮਿਕਾ ਵਿੱਚ ਮਲਕੀਅਤ ਅਤੇ ਮਾਣ ਦੀ ਭਾਵਨਾ ਨੂੰ ਉਤਸ਼ਾਹਿਤ ਕਰਨਾ ਹੈ ਅਤੇ ਅਹੁਦੇ / ਵਪਾਰ ਦੀ ਪ੍ਰਵਾਹ ਕੀਤੇ ਬਿਨਾ ਹਰ ਵੇਲ੍ਹੇ ਆਪਣੇ ਟੀਚੇ ਨੂੰ ਹਾਸਲ ਕਰਨ ਲਈ ਹਥਿਆਰਾਂ ਦੀ ਉਪਲੱਬਧਤਾ, ਭਰੋਸੇਯੋਗਤਾ ਅਤੇ ਸਪੁਰਦਗੀ  ਦੇ ਵਿਆਪਕ ਉਦੇਸ਼ ਦੀ ਪ੍ਰਾਪਤੀ ਦੀ ਦਿਸ਼ਾ ਵਿੱਚ ਸਾਰੇ ਹੀ ਕਰਮਚਾਰੀਆਂ ਦੇ ਯੋਗਦਾਨ ਦੀ ਲੋੜ ਨੂੰ ਉਜਾਗਰ ਕਰਨਾ ਹੈ।
ਇਸਪਾਤ ਮੰਤਰਾਲਾ
ਐੱਨਐੱਮਡੀਸੀ ਨੇ ਤੀਜੀ ਤਿਮਾਹੀ ਵਿੱਚ ਹੁਣ ਤੱਕ ਦਾ ਸਭ ਤੋਂ ਵਧੀਆ ਉਤਪਾਦਨ ਕੀਤਾ
ਨੈਸ਼ਨਲ ਮਾਈਨਿੰਗ ਕੰਪਨੀ ਐੱਨਐੱਮਡੀਸੀ ਨੇ ਵਿੱਤੀ ਵਰ੍ਹੇ 2023 ਦੀ ਤੀਜੀ ਤਿਮਾਹੀ  ਵਿੱਚ 10.66 ਮਿਲੀਅਨ ਟਨ ਦਾ ਉਤਪਾਦਨ ਕਰਕੇ ਤੀਜੀ ਤਿਮਾਹੀ ਵਿੱਚ ਹੁਣ ਤੱਕ ਦਾ ਸਭ ਤੋਂ ਵਧੀਆ ਉਤਪਾਦਨ ਦਰਜ ਕੀਤਾ ਹੈ। ਐੱਨਐੱਮਡੀਸੀ ਦੀ ਬੋਰਡ ਮੀਟਿੰਗ 14 ਫਰਵਰੀ, 2023 ਨੂੰ ਹੋਈ ਸੀ, ਜਿਸ ਵਿੱਚ ਕੰਪਨੀ ਨੇ ਇਸ ਵਿੱਤੀ ਵਰ੍ਹੇ ਦੇ ਪਹਿਲੇ 9 ਮਹੀਨਿਆਂ ਵਿੱਚ 11,816 ਕਰੋੜ ਰੁਪਏ ਦਾ ਕਾਰੋਬਾਰ ਕੀਤੇ ਜਾਣ ਦੀ ਸੂਚਨਾ ਦਿੱਤੀ। 9 ਮਹੀਨਿਆਂ ਦੇ ਮੱਦੇਨਜ਼ਰ ਕੰਪਨੀ ਨੇ ਟੈਕਸ ਤੋਂ ਪਹਿਲਾ ਲਾਭ 4351 ਕਰੋੜ ਰੁਪਏ ਅਤੇ 9 ਮਹੀਨਿਆਂ ਦੇ ਲਈ ਟੈਕਸ ਉਪਰੰਤ ਲਾਭ 3252 ਕਰੋੜ ਰੁਪਏ ਅਰਜਿਤ ਕੀਤੇ।
ਐੱਨਐੱਮਡੀਸੀ ਨੇ ਵਿੱਤੀ ਵਰ੍ਹੇ 2023 ਦੀ ਤੀਜੀ ਤਿਮਾਹੀ ਵਿੱਚ 10.66 ਮਿਲੀਅਨ ਟਨ ਕੱਚੇ ਲੋਹੇ ਦਾ ਉਤਪਾਦਨ ਅਤੇ 9.58 ਮਿਲੀਅਨ ਟਨ ਦੀ ਵਿਕਰੀ ਕੀਤੀ। ਸ਼ੁਰੂ ਦੇ ਤਿੰਨ ਤਿਮਾਹੀਆਂ ਦੇ ਲਈ ਸਮੁੱਚੇ ਉਤਪਾਦਨ ਅਤੇ ਵਿਕਰੀ ਅੰਕੜੇ ਕ੍ਰਮਵਾਰ 26.69 ਮਿਲੀਅਨ ਟਨ ਅਤੇ 25.81 ਮਿਲੀਅਨ ਟਨ ਦਰਜ ਕੀਤੇ ਗਏ।
ਐੱਨਐੱਮਡੀਸੀ ਨੇ ਪ੍ਰਤੀ ਸ਼ੇਅਰ 3.75 ਰੁਪਏ ਦਾ ਅੰਤਰਿਮ ਲਾਭਾਂਅੰਸ਼ ਘੋਸ਼ਿਤ ਕੀਤਾ।
ਕੰਪਨੀ ਨੇ ਕੰਮਕਾਜ ‘ਤੇ ਟਿੱਪਣੀ ਕਰਦੇ ਹੋਏ ਐੱਨਐੱਮਡੀਸੀ ਦੇ ਚੇਅਰਮੈਨ-ਡਾਇਰੈਕਟਰ ਜਨਰਲ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ ਕਿ ਕੱਚਾ ਲੋਹਾ ਅਤੇ ਇਸਪਾਤ ਉਦਯੋਗ ਭਾਰਤ ਦੇ ਬੁਨਿਆਦੀ ਢਾਂਚਾ ਵਿਕਾਸ ਦਾ ਮੇਰੂ ਹੈ ਅਤੇ ਇਸ ਸਾਲ ਦੇ ਕੇਂਦਰੀ ਬਜਟ ਵਿੱਚ ਪੂੰਜੀਗਤ ਖਰਚ ਵਿੱਚ ਜੋ ਵਾਧਾ ਕੀਤਾ ਗਿਆ ਹੈ ਉਸ ਵਿੱਚ ਇਸਤਾਪ ਦੀ ਘਰੇਲੂ ਮੰਗ ਵਿੱਚ ਤੇਜ਼ ਆਵੇਗੀ। ਉਨ੍ਹਾਂ ਨੇ ਕਿਹਾ ਕੱਚੇ ਲੋਹੇ ਦੇ ਭਾਰੀ ਉਤਪਾਦਨ ਅਤੇ ਕੰਪਨੀ ਵਿੱਚ ਦੁਬਾਰਾ ਨਿਵੇਸ਼ ਕਰਨ ਯੋਗ ਵਧਦੀ ਪੂੰਜੀ ਦੇ ਬਲ ‘ਤੇ ਐੱਨਐੱਮਜੀਸੀ , ਮੰਗ ਪੂਰੀ ਕਰਨ ਦੇ ਲਈ ਤਿਆਰ ਹੈ। ਮੈਂ ਹੁਣ ਤੱਕ ਦੇ ਸਭ ਤੋਂ ਵਧੀਆ ਕਿਊ-3 ਉਤਪਾਦਨ ਦੇ ਲਈ ਐੱਨਐੱਮਡੀਸੀ ਟੀਮ ਨੂੰ ਵਧਾਈ ਦਿੰਦਾ ਹਾਂ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਪੀ ਐੱਮ ਆਤਮਨਿਰਭਰ ਸਵਸਥ ਭਾਰਤ ਯੋਜਨਾ
ਮਾਲੀ ਸਾਲ 2021—22 ਦੀ ਬਜਟ ਘੋਸ਼ਣਾ ਵਿੱਚ “ਪ੍ਰਧਾਨ ਮੰਤਰੀ ਆਤਮਨਿਰਭਰ ਸਵਸਥ ਭਾਰਤ ਯੋਜਨਾ”  ਸਕੀਮ 01 ਫਰਵਰੀ 2021 ਨੂੰ ਐਲਾਨੀ ਗਈ ਹੈ , ਜਿਸ ਵਿੱਚ ਅਗਲੇ 6 ਸਾਲਾਂ  ਲਈ 64,180 ਕਰੋੜ ਰੁਪਏ ਰੱਖੇ ਗਏ ਹਨ । ਇਹ ਕੌਮੀ ਸਿਹਤ ਮਿਸ਼ਨ ਤੋਂ ਇਲਾਵਾ ਹੋਵੇਗਾ ।
ਸਕੀਮ ਤਹਿਤ ਮੁੱਖ ਦਖਲ ਯੋਗ ਜਿਹਨਾਂ ਦੀ ਕਲਪਨਾ ਹੈ ਅਤੇ ਜਿਹਨਾਂ ਨੂੰ ਮਾਲੀ ਸਾਲ 2025—26 ਤੱਕ ਪ੍ਰਾਪਤ ਕਰਨਾ ਹੈ , ਉਹ ਹਨ :—
1. 10 ਉੱਚ ਕੇਂਦਰਿਤ ਸੂਬਿਆਂ ਵਿੱਚ 17,788 ਪੇਂਡੂ ਹੈਲਥ ਅਤੇ ਵੈੱਲਨੈੱਸ ਕੇਂਦਰਾਂ ਲਈ ਸਹਾਇਤਾ ।
2. ਸਾਰੇ ਸੂਬਿਆਂ ਵਿੱਚ 11,024 ਸ਼ਹਿਰੀ ਸਿਹਤ ਤੇ ਵੈੱਲਨੈੱਸ ਕੇਂਦਰ ਸਥਾਪਿਤ ਕਰਨਾ ।
3. ਸਾਰੇ ਜਿ਼ਲਿ੍ਆਂ ਵਿੱਚ ਏਕੀਕ੍ਰਿਤ ਪਬਲਿਕ ਹੈਲਥ ਲੈਬਾਰਟਰੀਆਂ ਸਥਾਪਿਤ ਕਰਨਾ ਅਤੇ 11 ਉੱਚ ਕੇਂਦਰ ਸੂਬਿਆਂ ਦੇ 3,382 ਬਲਾਕ ਜਨਤਕ ਸਿਹਤ ਇਕਾਈਆਂ ਸਥਾਪਿਤ ਕਰਨਾ ।
4. 12 ਕੇਂਦਰੀ ਸੰਸਥਾਵਾਂ ਅਤੇ 602 ਜਿ਼ਲਿ੍ਆਂ ਵਿੱਚ ਮਹੱਤਵਪੂਰਨ ਸਿਹਤ ਸੰਭਾਲ ਹਸਪਤਾਲ ਬਲਾਕ ਸਥਾਪਿਤ ਕਰਨਾ ।
5. ਬਿਮਾਰੀ ਰੋਕਣ ਲਈ ਕੌਮੀ ਕੇਂਦਰ , ਇਸ ਦੇ ਪੰਜ ਖੇਤਰੀ ਬਰਾਂਚਾਂ ਅਤੇ 20 ਮਹਾਨਗਰਾਂ ਸਿਹਤ ਨਗਰ ਇਕਾਈਆਂ ਨੂੰ ਮਜ਼ਬੂਤ ਕਰਨਾ ।
6. ਏਕੀਕ੍ਰਿਤ ਸਿਹਤ ਜਾਣਕਾਰੀ ਪੋਰਟਲ ਦੇ ਪਸਾਰ ਨੂੰ ਸਾਰੇ ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿਚਲੀਆਂ ਸਾਰੀਆਂ ਜਨਤਕ ਸਿਹਤ ਲੈਬਾਰਟਰੀਆਂ ਨਾਲ ਜੋੜਨਾ ।
7. 17 ਨਵੀਆਂ ਜਨਤਕ ਸਿਹਤ ਇਕਾਈਆਂ ਦਾ ਸੰਚਾਲਨ ਅਤੇ ਦਾਖਲਾ ਬਿੰਦੂਆਂ — 32 ਹਵਾਈ ਅੱਡਿਆਂ , 11 ਸਮੁੰਦਰੀ ਬੰਦਰਗਾਹਾਂ ਅਤੇ 7 ਭੂਮੀ ਕਰਾਸਿੰਗਸ — ਤੇ 33 ਮੌਜੂਦਾ ਜਨਤਕ ਸਿਹਤ ਇਕਾਈਆਂ ਨੂੰ ਮਜ਼ਬੂਤ ਕਰਨਾ ।
8. 15 ਸਿਹਤ ਐਮਰਜੈਂਸੀ ਆਪ੍ਰੇਸ਼ਨ ਕੇਂਦਰਾਂ ਅਤੇ 2 ਮੋਬਾਈਲ ਹਸਪਤਾਲਾਂ ਨੂੰ ਸਥਾਪਿਤ ਕਰਨਾ ਅਤੇ ਇੱਕ ਸਿਹਤ ਲਈ ਕੌਮੀ ਸੰਸਥਾ ਸਥਾਪਿਤ ਕਰਨਾ , ਇੱਕ ਖੇਤਰੀ ਖੋਜ ਪਲੇਟਫਾਰਮ ਡਬਲਯੁ ਐੱਚ ਓ ਦੱਖਣ ੳੱਤਰ ਏਸ਼ੀਆ ਖੇਤਰ ਲਈ , 9 ਬਾਇਓ ਸੇਫਟੀ ਪੱਧਰ , 3 ਲੈਬਾਰਟਰੀਆਂ ਅਤੇ ਵਿਰੋਲੋਜੀ ਲਈ 4 ਖੇਤਰੀ ਕੌਮੀ ਸੰਸਥਾਵਾਂ ਸਥਾਪਿਤ ਕਰਨੀਆਂ ।
ਇਹ ਜਾਣਕਾਰੀ ਰਾਜ ਮੰਤਰੀ  ਡਾਕਟਰ ਭਾਰਤੀ ਪ੍ਰਵੀਣ ਪਵਾਰ ਨੇ ਅੱਜ ਰਾਜ ਸਭਾ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੇਂਦਰ ਨੇ ਕੋਵਿਡ—19 ਦੇ ਕੰਟਰੋਲ ਅਤੇ ਕਾਬੂ ਕਰਨ ਲਈ ਉਪਾਵਾਂ ਵਿੱਚ ਸੂਬਾ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਨੂੰ ਸਹਿਯੋਗ ਦੇਣ ਲਈ ਛੱਤੀਸਗੜ੍ਹ ਅਤੇ ਚੰਡੀਗੜ੍ਹ ਉੱਚ ਪੱਧਰੀ ਕੇਂਦਰੀ ਬਹੁ ਅਨੁਸ਼ਾਸਨੀ ਟੀਮਾਂ ਭੇਜੀਆਂ
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਛੱਤੀਸਗੜ੍ਹ ਅਤੇ ਚੰਡੀਗੜ੍ਹ ਵਿੱਚ ਕੋਵਿਡ—19 ਮਾਮਲਿਆਂ ਦੀ ਗਿਣਤੀ ਵਿੱਚ ਆਏ ਉਛਾਲ ਦੇ ਮੱਦੇਨਜ਼ਰ ਸੂਬਾ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਨੂੰ 2 ਉੱਚ ਪੱਧਰੀ ਬਹੁ ਅਨੁਸ਼ਾਸਨੀ ਟੀਮਾਂ ਭੇਜੀਆਂ ਹਨ । ਇਹ ਟੀਮਾਂ ਸੂਬਾ / ਕੇਂਦਰ ਸ਼ਾਸਤ ਪ੍ਰਦੇਸ਼ ਦੀਆਂ ਸਰਕਾਰਾਂ ਨਾਲ ਉਛਾਲ ਦੇ ਕਾਰਨ , ਸਮੀਖਿਆ ਪੜਾਅ ਵਿੱਚ ਸਹਿਯੋਗ ਅਤੇ ਕੋਵਿਡ—19 ਕੰਟਰੋਲ ਤੇ ਕਾਬੂ ਕਰਨ ਦੇ ਲੋੜੀਂਦੇ ਉਪਾਵਾਂ ਦੀਆਂ ਸਿਫਾਰਸ਼ਾਂ ਕਰਨਗੀਆਂ । ਛੱਤੀਸਗੜ੍ਹ ਟੀਮ ਦੀ ਅਗਵਾਈ ਡਾਕਟਰ ਐੱਸ ਕੇ ਸਿੰਘ , ਨੈਸ਼ਨਲ ਸੈਂਟਰ ਫਾਰ ਡਿਸੀਜ਼ ਕੰਟਰੋਲ  ਕਰ ਰਹੇ ਹਨ ਅਤੇ ਏਮਜ਼ ਰਾਏਪੁਰ ਤੇ ਆਲ ਇੰਡੀਆ ਇੰਸਟੀਚਿਊਟ ਆਫ ਹਾਈਜੀਨ ਅਤੇ ਪਬਲਿਕ ਹੈਲਥ ਦੇ ਮਾਹਿਰ ਇਸ ਟੀਮ ਵਿੱਚ ਸ਼ਾਮਲ ਹਨ । ਚੰਡੀਗੜ੍ਹ ਭੇਜੀ ਗਈ ਟੀਮ ਦੀ ਅਗਵਾਈ ਵਧੀਕ ਸਕੱਤਰ ਤੇ ਵਿੱਤ ਸਲਾਹਕਾਰ ਟੈਕਸਟਾਈਲ ਮੰਤਰਾਲਾ ਕਰ ਰਹੇ ਹਨ, ਜਦਕਿ ਡਾਕਟਰ ਆਰ ਐੱਮ ਐੱਲ ਹਸਪਤਾਲ ਨਵੀਂ ਦਿੱਲੀ ਅਤੇ ਸਫਦਰਗੰਜ ਹਸਪਤਾਲ ਨਵੀਂ ਦਿੱਲੀ ਦੇ ਮਾਹਿਰਾਂ ਨੂੰ ਇਸ ਟੀਮ ਵਿੱਚ ਸ਼ਾਮਲ ਕੀਤਾ ਗਿਆ ਹੈ ।
ਛੱਤੀਸਗੜ੍ਹ ਵਿੱਚ ਹਾਲ ਹੀ ਵਿੱਚ ਨਵੇਂ ਕੋਰੋਨਾ ਮਾਮਲਿਆਂ ਵਿੱਚ ਵੱਡਾ ਉਛਾਲ ਆਉਣ ਦੇ ਨਾਲ ਨਾਲ ਹਰ ਰੋਜ਼ ਨਵੀਂਆਂ ਮੌਤਾਂ ਦੇਖੀਆਂ ਗਈਆਂ ਹਨ । ਚੰਡੀਗੜ੍ਹ ਵਿੱਚ ਵੀ ਨਵੇਂ ਕੇਸਾਂ ਦਾ ਇੱਕ ਮਹੱਤਵਪੂਰਨ ਉਛਾਲ ਆਇਆ ਹੈ । ਤਾਇਨਾਤ ਟੀਮਾਂ ਸੂਬਾ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ ਸਭ ਤੋਂ ਪ੍ਰਭਾਵਿਤ ਜਿ਼ਲਿ੍ਹਆਂ / ਹਾਟਸਪਾਟਸ ਤੇ ਜਾਣਗੀਆਂ ਅਤੇ ਜਨਤਕ ਸਿਹਤ ਦੇ ਦਖਲਾਂ ਨੂੰ ਜ਼ਮੀਨੀ ਪੱਧਰ ਤੇ ਲਾਗੂ ਕਰਨ ਲਈ ਜਾਇਜ਼ਾ ਲੈਣਗੀਆਂ । ਉਹ ਮੁੱਖ ਸਕੱਤਰ / ਮੁੱਖ ਪ੍ਰਸ਼ਾਸਕ ਨਾਲ ਖੋਜਾਂ , ਸਿਫਾਰਸ਼ਾਂ ਅਤੇ ਸੁਧਾਰਕ ਉਪਾਵਾਂ ਨੂੰ ਸਾਂਝਾ ਕਰਨਗੀਆਂ । ਕੇਂਦਰ ਸਰਕਾਰ "ਹਾਲ ਆਫ ਗੋਰਮਿੰਟ" ਦੀ ਪਹੁੰਚ ਨਾਲ ਕੋਵਿਡ ਮਹਾਮਾਰੀ ਖਿਲਾਫ ਲੜਾਈ ਲੜਨ ਲਈ ਅਗਵਾਈ ਕਰ ਰਹੀ ਹੈ । ਵੱਖ ਵੱਖ ਸੂਬਾ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਵੱਲੋਂ ਕੋਵਿਡ ਪ੍ਰਬੰਧਨ ਲਈ ਯਤਨਾਂ ਨੂੰ ਮਜ਼ਬੂਤ ਕਰਨ ਲਈ ਕੀਤੇ ਜਾ ਰਹੇ ਯਤਨਾਂ ਅਨੁਸਾਰ ਕੇਂਦਰ ਸਰਕਾਰ ਸਮੇਂ ਸਮੇਂ ਤੇ ਵੱਖ ਵੱਖ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦਰੀ ਟੀਮਾਂ ਨੂੰ ਤਾਇਨਾਤ ਕਰਦੀ ਆ ਰਹੀ ਹੈ । ਇਹ ਟੀਮਾਂ ਸੂਬਾ / ਕੇਂਦਰ ਸ਼ਾਸਤ ਅਥਾਰਟੀਆਂ ਨਾਲ ਗੱਲਬਾਤ ਕਰਦੀਆਂ ਨੇ ਅਤੇ ਉਹਨਾਂ ਸਾਹਮਣੇ ਮੁੱਦਿਆਂ ਅਤੇ ਪੇਸ਼ ਆ ਰਹੀਆਂ ਚੁਣੌਤੀਆਂ ਦੀ ਪਹਿਲੀ ਜਾਣਕਾਰੀ ਲੈਂਦੀਆਂ ਹਨ ਤਾਂ ਜੋ ਉਹਨਾਂ ਦੀਆਂ ਗਤੀਵਿਧੀਆਂ ਨੂੰ ਮਜ਼ਬੂਤ ਕੀਤਾ ਜਾ ਸਕੇ ਅਤੇ ਜੇ ਕੋਈ ਰੁਕਾਵਟਾਂ ਹਨ ਤਾਂ ਦੂਰ ਕੀਤੀਆਂ ਜਾ ਸਕਣ । ਕੇਂਦਰੀ ਟੀਮਾਂ ਦੀਆਂ ਰਿਪੋਰਟਾਂ ਹੋਰ ਕਾਰਵਾਈ ਲਈ ਸੂਬਿਆਂ ਨਾਲ ਸਾਂਝੀਆਂ ਕੀਤੀਆਂ ਜਾਂਦੀਆਂ ਹਨ । ਇਸ ਦੀ ਪਾਲਣਾ ਕਰਨ ਲਈ ਸੂਬਿਆਂ ਵੱਲੋਂ ਕੀਤੀ ਗਈ ਕਾਰਵਾਈ ਦੀ ਨਿਗਰਾਨੀ ਕੇਂਦਰੀ ਸਿਹਤ ਮੰਤਰਾਲਾ ਕਰਦਾ ਹੈ । ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਵੱਲੋਂ ਕਈ ਸੂਬਿਆਂ ਦੁਆਰਾ ਕੋਰੋਨਾ ਮਾਮਲਿਆਂ ਦੇ ਉਛਾਲ ਸੰਬੰਧੀ ਰਿਪੋਰਟਾਂ ਦੇ ਮੱਦੇਨਜ਼ਰ ਪਿਛਲੇ ਕੁਝ ਮਹੀਨਿਆਂ ਵਿੱਚ ਤਾਇਨਾਤ ਕੀਤੀਆਂ ਕੇਂਦਰੀ ਟੀਮਾਂ ਦੀ ਲੜੀ ਦਾ ਇੱਕ ਹਿੱਸੇ ਵਜੋਂ ਇਹਨਾਂ ਟੀਮਾਂ ਨੂੰ ਤਾਇਨਾਤ ਕੀਤਾ ਗਿਆ ਹੈ ।
ਐੱਮ ਵੀ / ਐੱਸ ਜੇ
(Visitor Counter : 136
ਮੰਤਰੀ ਮੰਡਲ
ਕੇਂਦਰੀ ਕੈਬਨਿਟ ਨੇ ਹਵਾਈ ਯਾਤਰੀ ਰੋਪਵੇ ਸਿਸਟਮ ਵਿਕਸਿਤ ਕਰਨ ਦੇ ਲਈ ਭਾਰਤ ਤਿੱਬਤ ਸੀਮਾ ਪੁਲਿਸ ਬਲ  ਦੀ ਭੂਮੀ ਉੱਤਰਾਖੰਡ ਸਰਕਾਰ ਨੂੰ ਟਰਾਂਸਫਰ ਕਰਨ ਨੂੰ ਪ੍ਰਵਾਨਗੀ ਦਿੱਤੀ
ਕੇਂਦਰੀ ਕੈਬਨਿਟ ਨੇ ਅੱਜ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਹੋਈ ਬੈਠਕ ਵਿੱਚ ਮਸੂਰੀ ਸਥਿਤ ਭਾਰਤ ਤਿੱਬਤ ਸੀਮਾ ਪੁਲਿਸ ਬਲ  ਦੀ 1500 ਵਰਗ ਮੀਟਰ ਭੂਮੀ ਨੂੰ ਉੱਤਰਾਖੰਡ ਸਰਕਾਰ ਨੂੰ ਟਰਾਂਸਫਰ ਕਰਨ ਨੂੰ ਆਪਣੀ ਪ੍ਰਵਾਨਗੀ ਦੇ ਦਿੱਤੀ ਹੈ। ਇਸ ਨਾਲ ਰਾਜ ਸਰਕਾਰ ਉੱਥੇ ਆਪਣਾ ਇੱਕ ਇਨਫ੍ਰਾਸਟ੍ਰਕਚਰ ਪ੍ਰੋਜੈਕਟ- ਦੇਹਰਾਦੂਨ ਅਤੇ ਮਸੂਰੀ ਦੇ ਦਰਮਿਆਨ 'ਹਵਾਈ ਯਾਤਰੀ ਰੋਪਵੇ ਸਿਸਟਮ' ਦਾ ਨਿਰਮਾਣ ਕਰ ਸਕੇਗੀ।
ਪ੍ਰਸਤਾਵਿਤ ਰੋਪਵੇ 5580 ਮੀਟਰ ਲੰਬਾਈ ਦਾ ਮੋਨੋ-ਕੇਬਲ ਰੋਪਵੇ ਹੈ ਜੋ ਪਬਲਿਕ ਪ੍ਰਾਈਵੇਟ ਪਾਰਟਨਰਸ਼ਿਪ  ਦੇ ਤਹਿਤ ਬਣੇਗਾ। ਇਸ ਦਾ ਹੇਠਲਾ ਟਰਮੀਨਲ ਸਟੇਸ਼ਨ ਦੇਹਰਾਦੂਨ ਦੇ ਪੁਰਕੁਲ ਪਿੰਡ ਵਿੱਚ ਹੋਵੇਗਾ ਅਤੇ ਉੱਪਰੀ ਟਰਮੀਨਲ ਸਟੇਸ਼ਨ ਲਾਇਬ੍ਰੇਰੀ, ਮਸੂਰੀ ਵਿੱਚ ਹੋਵੇਗਾ। 285 ਕਰੋੜ ਰੁਪਏ ਦੀ ਅਨੁਮਾਨਿਤ ਲਾਗਤ ਵਾਲੇ ਇਸ ਰੋਪਵੇ ਦੀ ਢੁਆਈ ਸਮਰੱਥਾ ਦੋਹਾਂ ਦਿਸ਼ਾਵਾਂ ਤੋਂ 1000 ਯਾਤਰੀ ਪ੍ਰਤੀ ਘੰਟਾ ਹੋਵੇਗੀ। ਇਸ ਨਾਲ ਦੇਹਰਾਦੂਨ ਅਤੇ ਮਸੂਰੀ ਦੇ ਦਰਮਿਆਨ ਸੜਕ ਮਾਰਗ ‘ਤੇ ਹੋਣ ਵਾਲੀ ਟ੍ਰੈਫਿਕ ਵਿੱਚ ਕਾਫੀ ਕਮੀ ਆਵੇਗੀ।
ਇਸ ਦੇ ਇਲਾਵਾ, ਇਸ ਪ੍ਰੋਜੈਕਟ ਨਾਲ 350 ਲੋਕਾਂ ਨੂੰ ਪ੍ਰਤੱਖ ਰੋਜ਼ਗਾਰ ਮਿਲਣ ਦੇ ਨਾਲ ਹੀ 1500 ਤੋਂ ਅਧਿਕ ਲੋਕਾਂ ਨੂੰ ਅਪ੍ਰਤੱਖ ਰੂਪ ਨਾਲ ਰੋਜ਼ਗਾਰ ਮਿਲੇਗਾ। ਪ੍ਰੋਜੈਕਟ ਦੇ ਪੂਰਾ ਹੋ ਜਾਣ ਦੇ ਬਾਅਦ ਇਹ ਰੋਪਵੇ ਟੂਰਿਸਟਾਂ ਦੇ ਲਈ ਬਹੁਤ ਵੱਡੀ ਖਿੱਚ ਦਾ ਕੇਂਦਰ ਵੀ ਹੋਵੇਗਾ ਜਿਸ ਨਾਲ ਰਾਜ ਵਿੱਚ ਟੂਰਿਜ਼ਮ ਉਦਯੋਗ ਨੂੰ ਹੁਲਾਰਾ ਮਿਲਣ ਦੇ ਨਾਲ ਹੀ ਟੂਰਿਜ਼ਮ ਸੈਕਟਰ ਵਿੱਚ ਰੋਜ਼ਗਾਰ ਦੇ ਵਧੇਰੇ ਅਵਸਰਾਂ ਦਾ ਵੀ ਸਿਰਜਣਾ ਹੋ ਸਕੇਗੀ।
ਵਿੱਤ ਮੰਤਰਾਲਾ
ਐਕਸਚੇਂਜ ਰੇਟ ਨੋਟੀਫਿਕੇਸ਼ਨ ਨੰਬਰ 71/2021 - ਕਸਟਮਜ਼ 
ਕਸਟਮਜ਼ ਐਕਟ, 1962  ਦੀ ਧਾਰਾ 14 ਦੁਆਰਾ ਦਿੱਤੀਆਂ ਤਾਕਤਾਂ ਦੀ ਵਰਤੋਂ ਵਿੱਚ ਅਤੇ 19 ਅਗਸਤ, 2021 ਨੂੰ ਨੋਟੀਫਿਕੇਸ਼ਨ ਨੰਬਰ 68/2021 - ਕਸਟਮਜ਼  ਦੀ/ਦੇ ਬਰਖਾਸਤਗੀ/ਪ੍ਰਤੀਸਥਾਪਨ ਵਿੱਚ, ਇਸ ਤਰ੍ਹਾਂ ਦੀ ਬਰਖਾਸਤਗੀ ਤੋਂ ਪਹਿਲਾਂ ਚੀਜ਼ਾਂ ਦੱਸੇ ਮੁਤਾਬਿਕ ਕੀਤੀਆਂ ਜਾਣਗੀਆਂ ਜਾਂ ਨਜ਼ਰ ਅੰਦਾਜ਼ ਕੀਤੀਆਂ ਜਾਣਗੀਆਂ | ਸੈਂਟਰਲ ਬੋਰਡ ਆਫ਼ ਇਨਡਾਇਰੈਕਟ ਟੈਕਸਿਜ਼ ਐਂਡ ਕਸਟਮਜ਼ ਇਹ ਨਿਰਧਾਰਤ ਕਰਦਾ ਹੈ ਕਿ ਅਨੁਸੂਚੀ I ਅਤੇ ਅਨੁਸੂਚੀ II ਦੇ ਕਾਲਮ  ਵਿੱਚ ਨਿਰਧਾਰਤ ਮੁਲਕਾਂ ਦੀ ਵਿਦੇਸ਼ੀ ਮੁਦਰਾ ਨੂੰ ਕਾਲਮ  ਵਿਚਲੀ ਭਾਰਤੀ ਮੁਦਰਾ ਵਿੱਚ ਵਟਾਉਣ ਜਾਂ ਇਸਤੋਂ ਵਾਪਸ ਵਟਾਉਣ ਲਈ, 3 ਸਤੰਬਰ, 2021 ਤੋਂ ਹੇਠਾਂ ਦਿੱਤਾ ਐਕਸਚੇਂਜ ਰੇਟ ਲਾਗੂ ਹੈ | ਇਸ ਐਕਸਚੇਂਜ ਰੇਟ ਦਾ ਉਦੇਸ਼ ਕਾਲਮ  ਵਿੱਚ ਦਿੱਤੇ ਆਯਾਤ ਅਤੇ ਨਿਰਯਾਤ ਸਮਾਨ ਨਾਲ ਸੰਬੰਧਤ ਹੋਵੇਗਾ |
ਅਨੁਸੂਚੀ - I
|
|
ਲੜੀ ਨੰਬਰ
|
|
ਵਿਦੇਸ਼ੀ ਮੁਦਰਾ
|
|
ਵਿਦੇਸ਼ੀ ਮੁਦਰਾ ਦੀ ਇੱਕ ਯੂਨਿਟ ਦਾ ਭਾਰਤੀ ਰੁਪਏ ਦੇ ਬਰਾਬਰ ਐਕਸਚੇਂਜ ਰੇਟ
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ਔਸਟ੍ਰੇਲੀਅਨ ਡਾਲਰ
|
|
55.05
|
|
52.75
|
|
2.
|
|
ਬਹਿਰੀਨ ਦਿਨਾਰ
|
|
200.15
|
|
187.80
|
|
3.
|
|
ਕਨੇਡੀਅਨ ਡਾਲਰ
|
|
58.95
|
|
56.85
|
|
4.
|
|
ਚੀਨੀ ਯੂਆਨ
|
|
11.50
|
|
11.15
|
|
5.
|
|
ਦਾਨਿਸ਼ ਕਰੋਨਰ
|
|
11.85
|
|
11.40
|
|
6.
|
|
ਯੂਰੋ
|
|
88.10
|
|
84.95
|
|
7.
|
|
ਹੋਂਗ ਕੌਂਗ ਡਾਲਰ
|
|
9.55
|
|
9.20
|
|
8.
|
|
ਕੁਵੈਤੀ ਦਿਨਾਰ
|
|
251.25
|
|
235.20
|
|
9.
|
|
ਨਿਊਜ਼ੀਲੈਂਡ ਡਾਲਰ
|
|
53.00
|
|
50.65
|
|
10.
|
|
ਨੋਰਵੀਅਨ ਕਰੋਨਰ
|
|
8.55
|
|
8.25
|
|
11.
|
|
ਪੌਂਡ ਸਟਰਲਿੰਗ
|
|
102.40
|
|
98.95
|
|
12.
|
|
ਕਤਾਰ ਰਿਆਲ
|
|
20.55
|
|
19.20
|
|
13.
|
|
ਸਾਊਦੀ ਅਰਬ ਰਿਆਲ
|
|
20.10
|
|
18.90
|
|
14.
|
|
ਸਿੰਗਾਪੁਰ ਡਾਲਰ
|
|
55.30
|
|
53.40
|
|
15.
|
|
ਸਾਉਥ ਅਫ਼ਰੀਕਨ ਰਾਂਡ
|
|
5.25
|
|
4.90
|
|
16.
|
|
ਸਵੀਡਿਸ਼ ਕਰੋਨਰ
|
|
8.65
|
|
8.35
|
|
17.
|
|
ਸਵਿੱਸ ਫ੍ਰੈਂਕ
|
|
81.45
|
|
78.25
|
|
18.
|
|
ਤੁਰਕਿਸ਼ ਲੀਰਾ
|
|
9.10
|
|
8.50
|
|
19.
|
|
ਯੂਏਈ ਦਿਰਹਮ
|
|
20.55
|
|
19.30
|
|
20.
|
|
ਯੂਐੱਸ ਡਾਲਰ
|
|
73.95
|
|
72.25
ਅਨੁਸੂਚੀ - II
|
|
ਲੜੀ ਨੰਬਰ
|
|
ਵਿਦੇਸ਼ੀ ਮੁਦਰਾ
|
|
ਵਿਦੇਸ਼ੀ ਮੁਦਰਾ ਦੀਆਂ 100 ਯੂਨਿਟਾਂ ਦਾ ਭਾਰਤੀ ਰੁਪਏ ਦੇ ਬਰਾਬਰ ਐਕਸਚੇਂਜ ਰੇਟ
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ਜਾਪਾਨੀ ਯੈਨ
|
|
67.70
|
|
65.20
|
|
2.
|
|
ਕੋਰੀਅਨ ਵੌਨ
|
|
6.50
|
|
6.10
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਦੇਸ਼ ਦੇ ਨਾਗਰਿਕਾਂ ਨੂੰ 21 ਜੂਨ ਨੂੰ ਆਯੋਜਿਤ ਹੋਣ ਵਾਲੇ 9ਵੇਂ ਅੰਤਰਰਾਸਟਰੀ ਯੋਗ ਦਿਵਸ ਦੀ ਯਾਦ ਦਿਵਾਈ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਦੇਸ਼ ਦੇ ਨਾਗਰਿਕਾਂ ਨੂੰ 21 ਜੂਨ ਨੂੰ ਹੋਣ ਵਾਲੇ 9ਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਯਾਦ ਦਿਵਾਈ ਹੈ। ਸ਼੍ਰੀ ਮੋਦੀ ਨੇ ਕਿਹਾ ਕਿ ਆਓ ਅਸੀਂ ਸਭ ਆਪਣੀ ਮਾਨਸਿਕ ਅਤੇ ਸਰੀਰਕ ਤੰਦਰੁਸਤੀ ਨੂੰ ਵਧਾਉਣ ਵਾਲੀ ਇਸ ਪ੍ਰਾਚੀਨ ਪਿਰਤ ਦਾ ਉਤਸਵ ਮਨਾਈਏ।
ਆਯੁਸ਼ ਮੰਤਰਾਲੇ ਦੇ ਇੱਕ ਟਵੀਟ ’ਤੇ ਆਪਣੀ ਪ੍ਰਤੀਕਿਰਿਆ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨ ਕਿਹਾ;
“ਅੰਤਰਰਾਸ਼ਟਰੀ ਯੋਗ ਦਿਵਸ ਦੇ ਆਯੋਜਨ ਦੇ ਲਈ ਹੁਣ ਕੇਵਲ ਤਿੰਨ ਹਫ਼ਤੇ ਰਹਿ ਗਏ ਹਨ!
ਆਓ ਅਸੀਂ ਸਭ ਮਿਲ ਕੇ ਇਸ ਪ੍ਰਾਚੀਨ ਪਿਰਤ ਨੂੰ ਅੱਗੇ ਵਧਾਈਏ ਅਤੇ ਇਸ ਦਾ ਉਤਸਵ ਮਨਾਈਏ, ਜੋ ਸਾਡੀ ਮਾਨਸਿਕ ਅਤੇ ਸਰੀਰਕ ਸਿਹਤ ਨੂੰ ਬਿਹਤਰ ਬਣਾਉਂਦੀ ਹੈ। ਆਓ ਅਸੀਂ ਇੱਕ ਵਧੇਰੇ ਤੰਦਰੁਸਤ ਅਤੇ ਖੁਸ਼ਹਾਲ ਸਮਾਜ ਦਾ ਨਿਰਮਾਣ ਕਰੀਏ।”
ਆਯੂਸ਼
ਆਯੁਸ਼ ਮੰਤਰਾਲੇ ਵੱਲੋਂ ਨਿਦਰਾ ਅਤੇ ਯੋਗ ਉੱਪਰ ਕਰਵਾਏ ਗਏ ਵੈਬੀਨਾਰ ਵਿੱਚ ਚੰਗੀ ਸਿਹਤ ਨੂੰ ਉਤਸ਼ਾਹਿਤ ਕਰਨ ਲਈ ਨੀਂਦ ਦੀ ਭੂਮਿਕਾ ਨੂੰ ਉਜਾਗਰ ਕੀਤਾ ਗਿਆ
"ਨਿਦਰਾ—ਯੋਗ ਅਤੇ ਸਲੀਪ ਉੱਪਰ ਵੈਬੀਨਾਰ" ਆਯੁਸ਼ ਮੰਤਰਾਲੇ ਦੇ ਤਹਿਤ ਖੁਦਮੁਖਤਿਆਰ ਸੰਸਥਾ ਸੈਂਟਰਲ ਕਾਉਂਸਿਲ ਫਾਰ ਰਿਸਰਚ ਇਨ ਯੋਗਾ ਤੇ ਨੈਚੁਰੋਪੈਥੀ  ਵੱਲੋਂ ਕਰਵਾਇਆ ਗਿਆ , ਜੋ ਬਹੁਤ ਹੀ ਨਾਜ਼ੁਕ ਪਰ ਸਿਹਤ ਲਈ ਅਕਸਰ ਅਣਗੌਲੇ ਜਿਵੇਂ ਨੀਂਦ ਤੇ ਸਫ਼ਲਤਾਪੂਰਵਕ ਧਿਆਨ ਕੇਂਦਰਿਤ ਕਰਨ ਵਿੱਚ ਸਫ਼ਲ ਹੋਇਆ ਹੈ । ਇਹ ਵੈਬੀਨਾਰ 07 ਜਨਵਰੀ 2021 ਨੂੰ ਕਰਵਾਇਆ ਗਿਆ । ਇਸ ਵੈਬੀਨਾਰ ਵਿੱਚ ਨੀਂਦ ਮਾਹਿਰਾਂ ਜਿਹਨਾਂ ਵਿੱਚ ਨਿਊਰੋਲੋਜਿਸ , ਸਾਈਕੈਟ੍ਰਿਸ , ਕਲੀਨਿਕ ਮਾਹਿਰ , ਖੋਜਾਰਥੀ ਅਤੇ ਯੋਗ ਤੇ ਨੈਚੁਰੋਪੈਥੀ ਫਿਜੀਸ਼ੀਅਨਸ ਸ਼ਾਮਲ ਹੋਏ । ਵਿਗਿਆਨਿਕ ਸੈਸ਼ਨ ਵਿੱਚ ਮਾਹਿਰਾਂ ਨੇ ਨੀਂਦ ਨਾਲ ਸੰਬੰਧਿਤ ਵਿਸਿ਼ਆਂ ਅਤੇ ਇਸ ਦੇ ਮਹੱਤਵ ਅਤੇ ਯੋਗ ਨਿਦਰਾ ਦੇ ਫਾਇਦਿਆਂ ਬਾਰੇ ਵਿਚਾਰ ਵਟਾਂਦਰਾ ਕੀਤਾ ।
ਕਈ ਮਾਹਿਰਾਂ ਨੇ ਇਸ ਵੈਬੀਨਾਰ ਵਿੱਚ ਸਿ਼ਰਕਤ ਕੀਤੀ , ਡਾਕਟਰ ਐੱਚ ਐੱਨ ਮਲਿਕ ਸਾਬਕਾ ਪ੍ਰੋਫੈਸਰ ਏ ਆਈ ਆਈ ਐੱਮ ਐੱਸ ਨਵੀਂ ਦਿੱਲੀ ਨੇ ਨੀਂਦ ਦੇ ਮਹੱਤਵ ਅਤੇ ਬਾਇਓਲੋਜੀਕਲ ਰਿਦਮ , ਨੀਂਦ ਦੀ ਫਿਜ਼ੀਓਲੋਜੀ ਅਤੇ ਕਿਰਕਾਡੀਅਨ ਰਿਦਮ ਉੱਪਰ ਅਸਰ ਕਰਨ ਵਾਲੇ ਤੱਤਾਂ ਬਾਰੇ ਬੋਲਿਆ । ਅਬਸਟ੍ਰੇਕਟਿਵ ਸਲੀਪ ਐਪਨੀਆ ਦੇ ਵੱਖ ਵੱਖ ਪਹਿਲੂਆਂ ਬਾਰੇ ਵਿਸਥਾਰ ਨਾਲ ਦੱਸਿਆ ਅਤੇ ਇਸ ਦੇ ਸਿਹਤ ਉੱਪਰ ਅਸਰ ਬਾਰੇ ਵੀ ਦੱਸਿਆ ਗਿਆ । ਡਾਕਟਰ ਰਵੀ ਗੁਪਤਾ , ਵਧੀਕ ਪ੍ਰੋਫੈਸਰ ਡਿਪਾਰਟਮੈਂਟ ਆਫ ਸਾਈਕੈਟਰੀ , ਡਵੀਜ਼ਨ ਆਫ ਸਲੀਪ ਮੈਡੀਸਨ , ਏਮਸ ਰਿਸ਼ੀਕੇਸ਼ ਨੇ ਅਬਸਟ੍ਰੇਕਟਿਵ ਸਲੀਪ ਐਪਨੀਆ ਜਿਵੇਂ ਭਾਰ ਦਾ ਘੱਟਣਾ , ਸਾਹ ਲੈਣ ਦੇ ਅਭਿਆਸ , ਯੋਗਾ ਅਤੇ ਪ੍ਰਣਾਯਾਮਾਂ ਤੇ ਹੋਰ ਇਲਾਜ ਦੀਆਂ ਵਿਧੀਆਂ ਬਾਰੇ ਜੋ ਅਬਸਟ੍ਰੇਕਟਿਵ ਸਲੀਪ ਐਪਨੀਆ ਦਾ ਸੁਧਾਰ ਕਰ ਸਕਦੇ ਹਨ , ਬਾਰੇ ਜ਼ੋਰ ਦਿੱਤਾ । ਡਾਕਟਰ ਕਰੁਣਾ ਦੱਤਾ , ਪ੍ਰੋਫੈਸਰ ਸਪੋਰਟਸ ਮੈਡੀਸਨ ਤੇ ਕੁਆਰਡੀਨੇਟਰ ਮੈਡੀਕਲ ਸਿੱਖਿਆ ਵਿਭਾਗ ਏ ਐੱਫ ਐੱਮ ਸੀ ਪੁਨਾ ਨੇ ਅਨਿਦਰਾ ਰੋਗੀਆਂ ਵਿੱਚ ਯੋਗ ਨਿਦਰਾ ਤੇ ਦਖ਼ਲ ਦੇ ਆਪਣੇ ਤਜ਼ਰਬੇ ਸਾਂਝੇ ਕੀਤੇ ।
ਸ਼੍ਰੀ ਵਿਕਰਮ ਸਿੰਘ ਡਾਇਰੈਕਟਰ ਆਯੁਸ਼ ਮੰਤਰਾਲੇ ਨੇ ਆਮ ਆਦਮੀ ਦੇ ਪੱਖ ਤੋਂ ਇਹ ਦੱਸਿਆ ਕਿ ਚੰਗੀ ਨੀਂਦ ਨਾਲ ਰੋਜ਼ਾਨਾ ਜਿ਼ੰਦਗੀ ਵਿੱਚ ਉਤਪਾਦਕਤਾ ਵੱਧਦੀ ਹੈ । ਕੋਵਿਡ 19 ਤੋਂ ਬਾਅਦ ਦੀਆਂ ਹਾਲਤਾਂ ਵਿੱਚ ਨੀਂਦ ਹੋਰ ਵੀ ਜਿ਼ਆਦਾ ਮਹੱਤਵਪੂਰਨ ਹੋ ਗਈ ਹੈ ।
ਸਲੀਪ ਦੀ ਗੁਣਵਤਾ ਵਿੱਚ ਸੁਧਾਰ ਕਰਨ ਲਈ ਯੋਗਾ ਕਿਵੇਂ ਮਦਦਗਾਰ ਹੋ ਸਕਦਾ ਹੈ , ਨੂੰ ਉਜਾਗਰ ਕਰਦਿਆਂ ਡਾਕਟਰ ਰਘੂਵੇਂਦਰਾ ਰਾਓ , ਡਾਇਰੈਕਟਰ ਸੀ ਸੀ ਆਰ ਵਾਈ ਐੱਨ ਨੇ ਨੀਂਦ ਦੀ ਕੈਂਸਰ ਵਿੱਚ ਮਹੱਤਤਾ ਅਤੇ ਕੋਵਿਡ ਪੋਜ਼ੀਟਿਵ ਰੋਗੀਆਂ ਲਈ ਨੀਂਦ ਅਤੇ ਯੋਗ ਦੇ ਅਸਰ ਬਾਰੇ ਦੱਸਿਆ । ਉਹਨਾਂ ਨੇ ਵਿਸਥਾਰਪੂਰਵਕ ਦੱਸਿਆ ਕਿ ਕੋਵਿਡ ਪੋਜ਼ੀਟਿਵ ਮਰੀਜ਼ਾਂ ਵਿੱਚ ਸਾਹ ਲੈਣ ਦੀ ਪ੍ਰਕਿਰਿਆ ਤੰਦਰੂਸਤ ਵਿਅਕਤੀਆਂ ਦੇ ਮੁਕਾਬਲੇ ਕਿਵੇਂ ਘੱਟਦੀ ਵੱਧਦੀ ਹੈ । ਮਾਹਿਰਾਂ ਵੱਲੋਂ ਵੱਖ ਵੱਖ ਵਿਸਿ਼ਆਂ ਤੇ ਪੇਸ਼ਕਾਰੀਆਂ ਤੇ ਚੰਗੇ ਵਿਚਾਰ ਵਟਾਂਦਰੇ ਤੋਂ ਬਾਅਦ ਨੀਂਦ ਦੇ ਵੱਖ ਵੱਖ ਪਹਿਲੂਆਂ ਅਤੇ ਕਾਫੀ ਨੀਂਦ ਅਤੇ ਚੰਗੀ ਸਿਹਤ ਵਿਚਾਲੇ ਸੰਪਰਕ ਬਾਰੇ ਵਿਗਿਆਨਕ ਅਧਿਅਨਾਂ ਨੂੰ ਵਧਾਉਣ ਦੀ ਪੁਸ਼ਟੀ ਕੀਤੀ ਗਈ । ਸੀ ਸੀ ਆਰ ਵਾਈ ਐੱਨ ਨੇ "ਯੋਗ ਨਿਦਰਾ" ਦੇਣ ਬਾਰੇ ਵਿਸ਼ੇਸ਼ ਧਿਆਨ ਕੇਂਦਰਿਤ ਕਰਨ ਸਮੇਤ ਵਿਸ਼ੇ ਉੱਪਰ ਖੋਜ ਪ੍ਰਾਜੈਕਟਾਂ ਲਈ ਤਾਲਮੇਲ ਕਰਨ ਲਈ ਨਿਸ਼ਚਾ ਦੁਹਰਾਇਆ ।
ਐੱਮ ਵੀ / ਐੱਸ ਜੇ
(Visitor Counter : 72
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 220.65 ਕਰੋੜ  ਟੀਕੇ ਲਗਾਏ ਜਾ ਚੁੱਕੇ ਹਨ।
ਬੀਤੇ 24 ਘੰਟਿਆਂ ਵਿੱਚ 9,497 ਟੀਕੇ ਲਗਾਏ ਗਏ
ਬੀਤੇ 24 ਘੰਟਿਆਂ ਵਿੱਚ 8,601 ਟੀਕੇ ਲਗਾਏ ਗਏ
ਐਕਟਿਵ ਕੇਸ 0.02% ਹਨ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ 98.79% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 910 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,41,62,832 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 1,590 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 92.08 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 1, 19,560 ਟੈਸਟ ਕੀਤੇ ਗਏ।
ਵਿੱਤ ਮੰਤਰਾਲਾ
‘5.09 % ਜੀਐੱਸ 2022’ ਦੀ ਵਿਕਰੀ  ਲਈ ਨਿਲਾਮੀ, ‘5.79 % ਜੀਐੱਸ 2030’ ਦੀ ਵਿਕਰੀ  ਲਈ ਨਿਲਾਮੀ, ‘ਭਾਰਤ ਸਰਕਾਰ ਦੇ ਫਲੋਟਿੰਗ ਰੇਟ ਬਾਂਡ 2033’ ਦੀ ਵਿਕਰੀ  ਲਈ ਨਿਲਾਮੀ, ਅਤੇ ‘7.19 % ਜੀਐੱਸ 2060’ ਦੀ ਵਿਕਰੀ  ਲਈ ਨਿਲਾਮੀ
ਭਾਰਤ ਸਰਕਾਰ ਨੇ  ‘5.09 % ਸਰਕਾਰੀ ਸਟਾਕ, 2022’ ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ 3,000 ਕਰੋੜ  ਦੀ ਨੋਟੀਫਾਈਡ ਰਕਮ ਲਈ  ‘5.79 % ਸਰਕਾਰੀ ਸਟਾਕ, 2030’ ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ 18,000 ਕਰੋੜ ਰੁਪਏ  ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ,  ‘ਭਾਰਤ ਸਰਕਾਰ ਦੇ ਫਲੋਟਿੰਗ ਰੇਟ ਬਾਂਡ 2033’ ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ 4,000 ਕਰੋੜ ਰੁਪਏ  ਦੀ ਨੋਟੀਫਾਈਡ ਅਤੇ  ‘7.19 % ਸਰਕਾਰੀ ਸਟਾਕ, 2060’ ਦੀ ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ 5,000 ਕਰੋੜ ਰੁਪਏ  ਦੀ ਕੀਮਤ ਅਧਾਰਿਤ ਨਿਲਾਮੀ ਦੇ ਜ਼ਰੀਏ ਨੋਟੀਫਾਈਡ ਰਕਮ ਲਈ ਵਿਕਰੀ ਕਰਨ ਦਾ ਐਲਾਨ ਘੋਸ਼ਿਤ ਕੀਤਾ ਹੈ। ਭਾਰਤ ਸਰਕਾਰ ਕੋਲ ਉਪਰੋਕਤ ਸਕਿਉਰਿਟੀਆਂ ਵਿੱਚੋਂ ਕਿਸੇ ਇੱਕ ਜਾਂ ਵਧੇਰੇ ਪ੍ਰਤੀ 2,000 ਕਰੋੜ ਰੁਪਏ ਤੱਕ ਦੀ ਵਾਧੂ ਸਬਸਕ੍ਰਿਪਸ਼ਨ ਬਰਕਰਾਰ ਰੱਖਣ ਦਾ ਵਿਕਲਪ ਹੋਵੇਗਾ। ਇਹ ਨਿਲਾਮੀ 03 ਜੁਲਾਈ, 2020  ਨੂੰ ਰਿਜ਼ਰਵ ਬੈਂਕ ਆਵ੍ ਇੰਡੀਆ, ਮੁੰਬਈ ਦਫ਼ਤਰ, ਕਿਲਾ, ਮੁੰਬਈ ਦੁਆਰਾ ਕੀਤੀ ਜਾਵੇਗੀ।
ਸਟਾਕਾਂ ਦੀ ਵਿਕਰੀ ਦੀ ਅਧਿਕਤਮ ਰਕਮ ਦਾ 5 % ਅਧਿਕਾਰਤ ਵਿਅਕਤੀਆਂ ਅਤੇ ਸੰਸਥਾਵਾਂ ਨੂੰ ਸਰਕਾਰੀ ਸਕਿਉਰਿਟੀਆਂ ਦੀ ਨਿਲਾਮੀ ਵਿੱਚ ਗ਼ੈਰ-ਪ੍ਰਤੀਯੋਗੀ ਬੋਲੀ ਸਹੂਲਤ ਦੀ ਸਕੀਮ ਅਨੁਸਾਰ ਅਲਾਟ ਕੀਤਾ ਜਾਵੇਗਾ।
ਨਿਲਾਮੀ ਲਈ ਬੋਲੀਆਂ ਪ੍ਰਤੀਯੋਗੀ ਅਤੇ ਗ਼ੈਰ-ਪ੍ਰਤੀਯੋਗੀ ਦੋਵੇਂ ਬੋਲੀ 03 ਜੁਲਾਈ, 2020 ਨੂੰ ਰਿਜ਼ਰਵ ਬੈਂਕ ਆਵ੍ ਇੰਡੀਆ ਕੋਰ ਬੈਂਕਿੰਗ ਸਲਿਊਸ਼ਨ  ਪ੍ਰਣਾਲੀ ’ਤੇ ਇਲੈਕਟ੍ਰਾਨਿਕ ਫਾਰਮੈਟ ਵਿੱਚ ਜਮ੍ਹਾਂ ਕਰਵਾਈਆਂ ਜਾਣੀਆਂ ਚਾਹੀਦੀਆਂ ਹਨ। ਗ਼ੈਰ-ਪ੍ਰਤੀਯੋਗੀ ਬੋਲੀ ਸਵੇਰੇ 10.30 ਵਜੇ ਤੋਂ ਸਵੇਰੇ 11.00 ਦੇ ਵਿਚਕਾਰ ਜਮ੍ਹਾਂ ਕਰਵਾਈ ਜਾਣੀ ਚਾਹੀਦੀ ਹੈ ਅਤੇ ਪ੍ਰਤੀਯੋਗੀ ਬੋਲੀ ਸਵੇਰੇ 10.30 ਵਜੇ ਤੋਂ ਸਵੇਰੇ 11.30 ਵਜੇ ਦੇ ਵਿਚਕਾਰ ਜਮ੍ਹਾਂ ਕੀਤੀ ਜਾਣੀ ਚਾਹੀਦੀ ਹੈ।
ਨਿਲਾਮੀ ਦਾ ਨਤੀਜਾ 03 ਜੁਲਾਈ, 2020  ਨੂੰ ਐਲਾਨਿਆ ਜਾਵੇਗਾ ਅਤੇ ਸਫ਼ਲ ਬੋਲੀ ਲਗਾਉਣ ਵਾਲਿਆਂ ਨੂੰ 06 ਜੁਲਾਈ, 2020  ਨੂੰ ਭੁਗਤਾਨ ਕਰਨਾ ਹੋਵੇਗਾ।
ਸਟਾਕ 24 ਜੁਲਾਈ, 2018 ਨੂੰ ਰਿਜ਼ਰਵ ਬੈਂਕ ਆਵ੍ ਇੰਡੀਆ ਦੁਆਰਾ ਜਾਰੀ ਕੀਤੇ ਸਰਕੂਲਰ ਨੰਬਰ ਆਰਬੀਆਈ/ 2018-19/ 25 ਦੁਆਰਾ ਜਾਰੀ ‘ਕੇਂਦਰ ਸਰਕਾਰ ਦੀਆਂ ਸਕਿਉਰਿਟੀਆਂ ’ਚ ਜਾਰੀ ਕੀਤੇ ਗਏ ਟ੍ਰਾਂਜੈਕਸ਼ਨ’ ਦੇ ਦਿਸ਼ਾ-ਨਿਰਦੇਸ਼ਾਂ ਦੇ ਅਨੁਸਾਰ “ਜਦੋਂ ਜਾਰੀ ਕੀਤੇ ਜਾਣਗੇ” ਵਪਾਰ ਲਈ ਯੋਗ ਹੋਣਗੇ। ਇਨ੍ਹਾਂ ਨੂੰ ਸਮੇਂ-ਸਮੇਂ ’ਤੇ ਸੋਧਿਆ ਜਾਂਦਾ ਹੈ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
‘ਭਾਰਤ ਦੀ ਰਾਸ਼ਟਰੀ ਹਾਈਵੇਅ ਅਥਾਰਟੀ ਰਾਸ਼ਟਰੀ’ ਰਾਜਮਾਰਗਾਂ ਦੇ ਕੰਢਿਆਂ ’ਤੇ 600 ਤੋਂ ਵੱਧ ਵੇਅਸਾਈਡ ਸੁਵਿਧਾਵਾਂ ਵਿਕਸਤ ਕਰੇਗੀ
ਰਾਸ਼ਟਰੀ ਰਾਜਮਾਰਗਾਂ ’ਤੇ ਯਾਤਰੀਆਂ ਤੇ ਟਰੱਕ ਡਰਾਇਵਰਾਂ ਦੇ ਅਨੁਭਵ ਵਿੱਚ ਸੁਧਾਰ ਲਿਆਉਣ ਲਈ ਇੱਕ ਵੱਡਾ ਕਦਮ ਚੁੱਕਦਿਆਂ ‘ਭਾਰਤ ਦੀ ਰਾਸ਼ਟਰੀ ਹਾਈਵੇਅਜ਼ ਅਥਾਰਟੀ ’ ਅਗਲੇ 5 ਸਾਲਾਂ ਦੌਰਾਨ ਰਾਸ਼ਟਰੀ ਰਾਜਮਾਰਗਾਂ ਦੇ ਕੰਢਿਆਂ ਉੱਤੇ 22 ਰਾਜਾਂ ਵਿੱਚ 600 ਤੋਂ ਵੱਧ ਸਥਾਨਾਂ ਉੱਤੇ ਵਿਸ਼ਵ–ਪੱਧਰੀ ‘ਵੇਅਸਾਈਡ ਸੁਵਿਧਾਵਾਂ’ ਵਿਕਸਤ ਕਰੇਗੀ। ਇਨ੍ਹਾਂ ਵਿੱਚੋਂ, ਸਾਲ 2021–22 ’ਚ 130 ਨੂੰ ਵਿਕਸਤ ਕਰਨ ਦਾ ਟੀਚਾ ਮਿੱਥਿਆ ਗਿਆ ਹੈ। NHAI ਨੇ ਪਹਿਲਾਂ ਹੀ 120 ਅਜਿਹੀਆਂ ਵੇਅਸਾਈਡ ਸੁਵਿਧਾਵਾਂ ਵਿਕਸਤ ਕਰਨ ਲਈ ਬੋਲੀਆਂ ਪਹਿਲਾਂ ਹੀ ਮੰਗਵਾ ਲਈਆਂ ਹਨ। ਯੋਜਨਾ ਅਨੁਸਾਰ ਮੌਜੂਦਾ ਤੇ ਬਣਨ ਵਾਲੇ ਹੋਰ ਹਾਈਵੇਅਜ਼ ਤੇ ਐਕਸਪ੍ਰੈੱਸਵੇਅਜ਼ ਦੇ ਨਾਲ ਹਰੇਕ 30–50 ਕਿਲੋਮੀਟਰ ਉੱਤੇ ਵੇਅਸਾਈਡ ਸੁਵਿਧਾਵਾਂ ਵਿਕਸਤ ਕੀਤੀਆਂ ਜਾਣਗੀਆਂ।
ਯਾਤਰੀਆਂ ਲਈ ਇਨ੍ਹਾਂ ਸੁਵਿਧਾਵਾਂ ’ਚ ਇਹ ਸ਼ਾਮਲ ਹੋਣਗੀਆਂ-ਜਿਵੇਂ ਫ਼ਿਊਏਲ ਸਟੇਸ਼ਨ, ਬਿਜਲੀ ਚਾਰਜਿੰਗ ਸੁਵਿਧਾਵਾ, ਫ਼ੂਡ ਕੋਰਟ, ਪ੍ਰਚੂਨ ਦੁਕਾਨਾਂ, ATM, ਪਖਾਨੇ ਗੁਸਲਖਾਨੇ ਦੀ ਸੁਵਿਧਾ ਨਾਲ, ਬੱਚਿਆਂ ਦੇ ਖੇਡਣ ਦਾ ਇਲਾਕਾ, ਕਲੀਨਿਕ, ਸਥਾਨਕ ਦਸਤਕਾਰਾਂ ਲਈ ਪਿੰਡ ਦੀ ਹਾਟ ਆਦਿ।
ਟਰੱਕ ਡਰਾਇਵਰਾਂ ਦੀਆਂ ਖ਼ਾਸ ਜ਼ਰੂਰਤਾਂ ਨੂੰ ਵੇਖਦਿਆਂ ਵੱਖਰੇ ‘ਟਰੱਕਰਜ਼ ਬਲੌਕਸ’ ਵੱਡੀਆਂ ਸੁਵਿਧਾਵਾਂ ਉੱਤੇ ਵਿਕਸਤ ਕੀਤੇ ਜਾਣਗੇ, ਜਿਨ੍ਹਾਂ ਵਿੱਚ ਟਰੱਕ ਤੇ ਟ੍ਰਾਲਾ ਪਾਰਕਿੰਗ, ਆਟੋ ਵਰਕਸ਼ਾਪ, ਟਰੱਕਰਜ਼ ਡੌਰਮਿਟਰੀ, ਕੁਕਿੰਗ ਤੇ ਵਾਸ਼ਿੰਗ ਏਰੀਆ, ਗੁਸਲਖਾਨੇ ਨਾਲ ਪਖਾਨੇ, ਕਲੀਨਿਕ, ਖਾਣ–ਪੀਣ ਦੇ ਸਾਮਾਨ ਦੀਆਂ ਦੁਕਾਨਾਂ,ਪ੍ਰਚੂਨ ਦੁਕਾਨਾਂ ਆਦਿ।
ਇਲੈਕਟ੍ਰਿਕ ਚਾਰਜਿੰਗ ਸਟੇਸ਼ਨਾਂ ਜਿਹੀਆਂ ਸਹੂਲਤਾਂ ਬਿਜਲਈ ਵਾਹਨਾਂ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਵਿੱਚ ਮਦਦ ਕਰਨਗੀਆਂ; ਇੰਝ ਪ੍ਰਦੂਸ਼ਣ ਘਟੇਗਾ। ਇਹ ਸੁਵਿਧਾਵਾਂ ਰੋਜ਼ਗਾਰ ਦੇ ਮੌਕੇ ਪੈਦਾ ਕਰ ਕੇ ਸਥਾਨਕ ਅਰਥਵਿਵਸਥਾ ਨੂੰ ਵੀ ਉਤਸ਼ਾਹਿਤ ਕਰਨਗੀਆਂ ਤੇ ਇਨ੍ਹਾਂ ਸੁਵਿਧਾਵਾਂ ਉੱਤੇ ਵਿਕਸਤ ਕੀਤੀਆਂ ਜਾਣ ਵਾਲੀਆਂ ਪਿੰਡਾਂ ਦੀਆਂ ਹਾਟਸ ’ਤੇ ਸਥਾਨਕ ਨਿਵਾਸੀ ਆਪਣੇ ਵਿਲੱਖਣ ਉਤਪਾਦ/ਦਸਤਕਾਰੀ ਵਸਤਾਂ ਵੇਚਣ ਵਿੱਚ ਮਦਦ ਮਿਲੇਗੀ।
NHAI ਪੂਰੇ ਦੇਸ਼ ਵਿੱਚ 3,000 ਹੈਕਟੇਅਰ ਤੋਂ ਵੱਧ ਦੇ ਮਿਸ਼ਰਤ ਇਲਾਕੇ ਵਿੱਚ ਇਹ ਵੇਅਸਾਈਡ ਸੁਵਿਧਾਵਾਂ ਵਿਕਸਤ ਕਰੇਗੀ। ਇਨ੍ਹਾਂ ਰਾਹੀਂ ਨਿਵੇਸ਼ਕਾਂ, ਡਿਵੈਲਪਰਜ਼, ਆਪਰੇਟਰਜ਼ ਤੇ ਪ੍ਰਚੂਨ ਵਿਕਰੇਤਾਵਾਂ ਨੂੰ ਬਹੁਤ ਸਾਰੇ ਮੌਕੇ ਮਿਲਣਗੇ। ਇਸ ਵੇਲੇ NHAI ਜਨਤਕ ਨਿਜੀ ਭਾਈਵਾਲੀ  ਮਾੱਡਲ ਉੱਤੇ ਮੌਜੂਦਾ ਹਾਈਵੇਜ਼ ਉੱਪਰ ਵਿਕਾਸ ਤੇ ਆਪਰੇਸ਼ਨ ਦੇ ਆਧਾਰ ਉੱਤੇ ਵੇਅਸਾਈਡ ਸੁਵਿਧਾਵਾਂ ਮੁਹੱਈਆ ਕਰਵਾ ਰਹੀ ਹੈ।
ਤਿਆਰ ਹੋਣ ਵਾਲੇ ਸਾਰੇ ਗ੍ਰੀਨਫ਼ੀਲਡ/ਬ੍ਰਾਊਨਫ਼ੀਲਡ ਰਾਸ਼ਟਰੀ ਰਾਜਮਾਰਗ ਪ੍ਰੋਜੈਕਟ ਵਿੱਚ ਵੇਅਸਾਈਡ ਸੁਵਿਧਾਵਾਂ ਤੇ ਲੌਜਿਸਟਿਕ ਪਾਰਕਾਂ ਦੀ ਵਿਵਸਥਾ ਹੋਵੇਗੀ। NHAI ਨੇ ਵਿਕਾਸ ਲਈ ਜ਼ਮੀਨ ਦੀ ਸ਼ਨਾਖ਼ਤ ਤੇ ਮੌਨੇਟਾਈਜ਼ੇਸ਼ਨ ਯੋਜਨਾ ਸ਼ੁਰੂ ਕੀਤੀ ਹੈ ਅਤੇ ਸਥਾਨਕ ਵਿਵਹਾਰਕਤਾ ਦਾ ਅਧਿਐਨ ਕਰਨ ਤੋਂ ਬਾਅਦ ਸੁਵਿਧਾਵਾਂ ਡਿਜ਼ਾਈਨ ਕਰਨ ਵਾਸਤੇ ਰੀਅਲ ਐਸਟੇਟ ਸਲਾਹਕਾਰਾਂ ਦੀ ਮਦਦ ਲਈ ਜਾ ਰਹੀ ਹੈ।
ਇਹ ਵੇਅਸਾਈਡ ਸੁਵਿਧਾਵਾਂ ਨਾਲ ਨਾ ਸਿਰਫ਼ ਯਾਤਰੀਆਂ ਲਈ ਹਾਈਵੇਅ ਉੱਤੇ ਯਾਤਰਾ ਕਰਨੀ ਵਧੇਰੇ ਸੁਵਿਧਾਜਨਕ ਬਣੇਗੀ, ਸਗੋਂ ਹਾਈਵੇਅਜ਼ ਦੇ ਵਰਤੋਂਕਾਰਾਂ ਲਈ ਆਰਾਮ ਤੇ ਰਿਫ਼੍ਰੈਸ਼ਮੈਂਟ ਲਈ ਉਚਿਤ ਸੁਵਿਧਾਵਾਂ ਵੀ ਮੁਹੱਈਆ ਹੋਣਗੀਆਂ।